
	讛转诐 讚拽讗讝讬诇 诪讬谞讬讛 讜诪讬谞讬讛:


	诪转谞讬' 讛诪讟讛专 讬讬谞讜 砖诇 注讜讘讚 讻讜讻讘讬诐 讜谞讜转谞讜 讘专砖讜转讜 (讜讘讘讬转) 讛驻转讜讞 诇专砖讜转 讛专讘讬诐 讘注讬专 砖讬砖 讘讛 注讜讘讚讬 讻讜讻讘讬诐 讜讬砖专讗诇讬诐 诪讜转专 讘注讬专 砖讻讜诇讛 注讜讘讚讬 讻讜讻讘讬诐 讗住讜专 注讚 砖讬砖讘 讜诪砖诪专 讜讗讬谉 讛砖讜诪专 爪专讬讱 诇讛讬讜转 讬讜砖讘 讜诪砖诪专 讗注''驻 砖讛讜讗 讬讜爪讗 讜谞讻谞住 诪讜转专 专''砖 讘谉 讗诇注讝专 讗讜诪专 专砖讜转 注讜讘讚讬 讻讜讻讘讬诐 讗讞转 讛讬讗: 讛诪讟讛专 讬讬谞讜 砖诇 注讜讘讚 讻讜讻讘讬诐 讜谞讜转谞讜 讘专砖讜转讜 讜讛诇讛 讻讜转讘 诇讜 讛转拽讘诇转讬 诪诪讱 诪注讜转 诪讜转专 讗讘诇 讗诐 讬专爪讛 讬砖专讗诇 诇讛讜爪讬讗 讜讗讬谞讜 诪谞讬讞讜 注讚 砖讬转谉 诇讜 讗转 诪注讜转讬讜 讝讛 讛讬讛 诪注砖讛 讘讘讬转 砖讗谉 讜讗住专讜:


	讙诪' 讘注讬专 砖讻讜诇讛 注讜讘讚讬 讻讜讻讘讬诐 谞诪讬 讜讛讗讬讻讗 专讜讻诇讬谉 讛诪讞讝讬专讬谉 讘注讬讬专讜转 讗诪专 砖诪讜讗诇 讘注讬专 砖讬砖 诇讛 讚诇转讬诐 讜讘专讬讞 讗诪专 专讘 讬讜住祝 讜讞诇讜谉 讻专讛''专 讚诪讬 讜讗砖驻讛 讻专讛''专 讚诪讬 讜讚讬拽诇讗 讻专讛''专 讚诪讬 驻住讬拽 专讬砖讬讛 驻诇讬讙讬 讘讛 专讘 讗讞讗 讜专讘讬谞讗 讞讚 讗住专 讜讞讚 砖专讬 诪讗谉 讚讗住专 诇诪讛 诇讬讛 讚住诇讬拽 讛转诐 讜诪讗谉 讚砖专讬 讝讬诪谞讗 讚讗讘讚讛 诇讬讛 讘讛诪讛 讜住诇讬拽 诇注讬讜谞讬 讘转专讛: 转''专 讗讞讚 讛诇讜拽讞 讜讗讞讚 讛砖讜讻专 讘讬转 讘讞爪讬专讜 砖诇 注讜讘讚 讻讜讻讘讬诐 讜诪讬诇讗讛讜 讬讬谉 讜讬砖专讗诇 讚专 讘讗讜转讛 讞爪专 诪讜转专 讜讗祝 注诇 驻讬 砖讗讬谉 诪驻转讞 讜讞讜转诐 讘讬讚讜





专砖"讬





	讚拽讗讝讬诇 诪讬谞讬讛 讜诪讬谞讬讛. 砖讛讜诇讱 讜诪转讙诇讙诇 讛讻诇讬 讻诇 砖注讛 注''讬 砖讛讜讗 诪讙诇讙诇讜 讜诪讜专讬讚讜 诇讘讜专 讛诇讻讱 砖诇讗 讘讞诪转讜 诇讗 讚讞讬讬砖讬谞谉 讚诇诪讗 谞讙注: 诪转谞讬' 讛诪讟讛专 讬讬谞讜 砖诇 注讜讘讚 讻讜讻讘讬诐. 砖注砖讗讜 讘讻砖专讜转 诇诪讻专讜 诇讬砖专讗诇 讜诇讗 谞转谉 讚诪讬诐 注讻砖讬讜 诇注讜讘讚 讻讜讻讘讬诐 注讚 砖讬诪讻专谞讜 讜谞讜转谞讜 讘专砖讜转讜 砖诇 注讜讘讚 讻讜讻讘讬诐: 诪讜转专. 讚诪讬专转转 诇讬讛 注讜讘讚 讻讜讻讘讬诐 讜诇讗 谞讙注 讚讗诪专 讚诇诪讗 讞讝讜 诇讬 讛谞讱 讬砖专讗诇 讚注讘专讬 讘专讛''专 讜诪驻住讬讚谞讗 讜讗驻讬诇讜 讗讬谉 诪驻转讞 讜讞讜转诐 砖专讬 讜讛讜讗 砖讗讬谉 诇讜 讻诇讜诐 注诇 讗讜转讜 讬讬谉 讻讙讜谉 砖讻转讘 诇讜 讛转拽讘诇转讬 诪诪讱 讻讚讗诪专讬谞谉 诇拽诪谉 讘讗讬讚讱 讘讘讗: 专''砖 讘谉 讗诇注讝专 讻讜'. 诪驻专砖 讘讙诪专讗: 讛诪讟讛专 讬讬谞讜 砖诇 注讜讘讚 讻讜讻讘讬诐 讻讜' 诪讜转专. 讗诐 讘讬转 驻转讜讞 诇专砖讜转 讛专讘讬诐 讻讚驻专讬' 诇注讬诇: 讗讘诇 讗诐 专讜爪讛 讻讜'. 砖讛讬讬谉 谞注砖讛 诇讜 诪砖讻讜谉 讛讜讗讬诇 讜讬砖 诇讜 诪诇讜讛 注诇 讛讬讬谉 讗住讜专 讚诇讗 诪讬专转转 讚住讘专 讗讬 讞讝讜 诇讗 诪驻住讬讚谞讗 讚讻讬 转讘注 诇讬 讗诪讬谞讗 讚讬讚讬 讛讜讗: 讙诪' 专讜讻诇讬谉. 诪讜讻专讬谉 讘砖诪讬诐 讜讬砖专讗诇讬诐 讛谉 注讜讘专讬谉 诪注讬专 诇注讬专 讜诪讬专转转 注讜讘讚 讻讜讻讘讬诐 讚诇诪讗 讞讝讜 诇讬 讚专讱 专砖讜转 讛专讘讬诐: 讚诇转讬诐 讜讘专讬讞. 砖讗讬谉 谞讻谞住讬谉 讘讛 讗诇讗 讘专砖讜转 讜讻''注 讬讚注讬 讻讬 注讬讬诇讬 讘讛 讜诪爪讬 诇诪讬拽诐 注诇讛 讛讛讬讗 砖注转讗: 讜讞诇讜谉 讻专讛''专 讚诪讬. 讗驻讬诇讜 讘讬转 驻转讜讞 诇讞爪专 讜讞诇讜谉 驻转讜讞 诇讞爪专 讘专讛''专 讻谞讙讚 驻转讞 讛讘讬转 讻诪讗谉 讚驻转讜讞 诇专讛''专 讚诪讬 诇砖讜谉 讗讞专 讞诇讜谉 砖诇 讬砖专讗诇 驻转讜讞 讻谞讙讚 驻转讞 讛讘讬转 讻专讛''专 讚诪讬 讜讻谉 注讬拽专: 讚专讱 讗砖驻讛 诇注诪讜讚 讘谞讬 讗讚诐 注诇讬讛: 讚讬拽诇讗. 讚拽诇 砖诇 讬砖专讗诇 谞讙讚 讛驻转讞 讜诪转讬讬专讗 讛注讜讘讚 讻讜讻讘讬诐 注讻砖讬讜 讬注诇讛 诇讬讟讜诇 驻讬专讜转 讜讬专讗谞讬 谞讜讙注: 驻住讬拽 专讬砖讬讛. 砖诇 讚拽诇 讜诪注转讛 讗讬谉 讘讜 驻讬专讜转: 讜诪讗谉 讚讗住专. 诪讬诪专 讗诪专 注讜讘讚 讻讜讻讘讬诐 诇诪讛 诇讬讛 讚住诇讬拽 讛转诐:





转讜住驻讜转





	讛转诐 讚拽讗讝讬诇 诪讬谞讬讛 讜诪讬谞讬讛. 驻''讛 砖讛讜诇讱 讜诪转讙诇讙诇 讻诇 砖注讛 注''讬 砖讛讜讗 诪讙诇讙诇讜 讜诪讜专讬讚讜 诇讘讜专 讛诇讻讱 砖诇讗 讘讞诪转讜 诇讗 讚讞讬讬砖讬谞谉 讚诇诪讗 谞讙注 诇驻讬 讛讚讜诪讛 诪砖诪注 砖专砖''讬 专讜爪讛 诇讜诪专 讚诪讙注 注讜讘讚 讻讜讻讘讬诐 砖诇讗 讘讻讜讜谞讛 注''讬 讚讘专 讗讞专 讗住讜专 讘砖转讬讛 讜讛讻讗 砖讛讻砖讬专讜讛讜 讘讞诪转讜 讛讬讬谞讜 诇驻讬 砖诇讗 讛讬讛 讗讜讞讝讜 讘讬讚讜 讗诇讗 住诪讜讱 诇讘讜专 讝讜专拽讛 讜诪''诪 砖诇讗 讘讞诪转讜 讗住讜专 讗注''驻 砖讝专讬拽讛 讘讝讘 讟讛讜专 讻讬讜谉 砖讛讜讗 住诪讜讱 讛讞诪讬专讜 讘讬讬谉 讚诇诪讗 谞讙注 讜讻谉 驻讬专砖 专砖讘''诐 讘砖诐 专砖''讬 讜讞诇拽 讘讬谉 讝讜专拽 诪讻谞讙讚讜 诇讝讜专拽 诇诪专讞讜拽 诪讬讛讜 诇讗 讬转讻谉 讻讚驻专讬砖讬转 诇注讬诇: 讛诪讟讛专 讬讬谞讜 砖诇 注讜讘讚 讻讜讻讘讬诐. 驻讬专讜砖 专砖''讬 讘诪讛讚讜专讗 讘转专讗 讻讙讜谉 砖讻转讘 诇讜 讛转拽讘诇转讬 讚讛讜讛 诇讬讛 讬讬谞讜 砖诇 讬砖专讗诇 讜讻讚拽转谞讬 住讬驻讗 讜讛讜讬 住讬驻讗 驻讬专讜砖讗 讚专讬砖讗 讘讘讬转 讛驻转讜讞 诇专讛''专 讜讘注讬专 砖讬砖专讗诇讬诐 讜注讜讘讚讬 讻讜讻讘讬诐 讚专讬诐 讘讛 诪讜转专 讜讗注''驻 砖讗讬谉 诪驻转讞 讜讞讜转诐 讘讬讚 讬砖专讗诇 讜讗注''讙 讚讘讙诪专讗 讘讘专讬讬转讗 讘注讬谞谉 讘讬讬谞讜 砖诇 讬砖专讗诇 讘讞爪专 讗讞专转 砖讗讬谉 讬砖专讗诇 讚专 讘讗讜转讛 讞爪专 诪驻转讞 讜讞讜转诐 讛讻讗 砖讗谞讬 讻讬讜谉 砖驻转讞 驻转讜讞 诇专讛''专 讘注讬专 砖讻讜诇讛 注讜讘讚讬 讻讜讻讘讬诐 讗住讜专 讜讗祝 讘驻转讞 驻转讜讞 讻讬讜谉 砖讗讬谉 讻讗谉 诪驻转讞 讜讞讜转诐 讜讛拽砖讛 专''转 讛讬讻讬 驻专讬讱 讘讙诪专讗 讛讗 讗讬讻讗 专讜讻诇讬谉 讛诪讞讝讬专讬谉 讘注讬讬专讜转 讜讻讬 诪讛 讬讚注讜 讛专讜讻诇讬谉 砖讬专讗讜 讛讬讬谉 讘讘讬转讜 砖诇 注讜讘讚 讻讜讻讘讬诐 讘诇讗 诪驻转讞 讜讞讜转诐 砖讛讜讗 砖诇 讬砖专讗诇 砖讬专讗 讛注讜讘讚 讻讜讻讘讬诐 诪讛诐 讻讬 讗讬谉 诇讚诪讜转 诇注讬专 砖讬砖专讗诇 讜注讜讘讚讬 讻讜讻讘讬诐 讚专讬诐 讘讛 砖讛转讬专 专砖''讬 讻讗谉 讗祝 讘诇讗 诪驻转讞 讜讞讜转诐 讚讛转诐 讬专讗 讛注讜讘讚 讻讜讻讘讬诐 砖诪讗 讗讜转讜 讬砖专讗诇 讗诪专 诇讬砖专讗诇讬诐 讛讚专讬诐 砖诐 诇转转 诇讘 注诇 讬讬谞讜 讗讘诇 专讜讻诇讬诐 注讜讘专讬诐 诇驻讬 砖注讛 诪讛 讬讚注讜 讜注讜讚 砖诪讚诪讛 讗砖驻讛 讜讚讬拽诇讗 诇驻转讞 驻转讜讞 讜讻讬 诪讛 住讘专讗 讛讬讗 讝讜 砖讬谞讬讞 讛注讜讘讚 讻讜讻讘讬诐 诇讬讙注 讘讬讬谉 砖讛讜讗 讗爪诇讜 讘诇讗 诪驻转讞 讜讞讜转诐 诪讬专讗转 诪拽专讛 砖讬砖讘 讬砖专讗诇 讛讚专 讘注讬专 注诇 讛讗砖驻讛 讗讜 讬注诇讛 注诇 讛讚拽诇 讜注讜讚 诇诪讗讬 讚诪驻专砖 讘讙诪专讗 讗讬 诇转''拽 讗讬 诇专''砖 讘谉 讗诇注讝专 讚讗驻讬诇讜 讘注讬专 砖讻讜诇讛 注讜讘讚讬 讻讜讻讘讬诐 讗诐 讛驻拽讬讚讜 讘讘讬转 注讜讘讚 讻讜讻讘讬诐 讗讞专 诪讜转专 诪砖讜诐 讚注讜讘讚 讻讜讻讘讬诐 讗讞专 诪讬专转转 讜讝讛 转讬诪讛 讙讚讜诇讛 讚讻讬讜谉 砖讗讬谉 砖诐 诪驻转讞 讜讞讜转诐 谞讬讞讜砖 驻谉 讬谞住讻谞讜 讛谞驻拽讚 讻讬 讗讬谉 诇讜诪专 砖讛谞驻拽讚 讬专讗 诪谉 讛诪讜讻专 驻谉 讬注诇讬诇 注诇讬讜 讻讬 诪讛 讞讜砖砖 讛诪讜讻专 讗诐 讬谞住讻谞讜 讛谞驻拽讚 讜注讜讚 诪讗讞专 讚诪讬讬专讬 讘注讜讘讚 讻讜讻讘讬诐 砖讻转讘 诇讜 讛转拽讘诇转讬 讜诪注转讛 诪讛 讞讬诇讜拽 讬砖 讘讬谉 注讜讘讚 讻讜讻讘讬诐 讝讛 诇注讜讘讚 讻讜讻讘讬诐 讗讞专 讗驻讬' 讘讬讚 讛诪讜讻专 讬讬谞讜 砖诇 讬砖专讗诇 讛讜讗 讜注讜讚 拽砖讛 讚诪讚转谞讬 住讬驻讗 讜讛诇讛 讻讜转讘 讛转拽讘诇转讬 诪讻诇诇 讚专讬砖讗 诇讗讜 讘讛讻讬 诪讬讬专讬 诇讻谉 谞专讗讛 诇专''转 诇讛注诪讬讚 诪砖谞转讬谞讜 讘讬砖 诪驻转讞 讜讞讜转诐 讜讻谉 驻专砖''讬 讘驻讬专讜砖讬诐 专讗砖讜谞讬诐 讜讘诇讗 讻转讘 诇讜 讛注讜讘讚 讻讜讻讘讬诐 讛转拽讘诇转讬 讜讛诇讻讱 讘注讬专 砖讬砖专讗诇 讜注讜讘讚讬 讻讜讻讘讬诐 讚专讬诐 讘讛 讜驻转讞 驻转讜讞 诇专讛''专 讗注''驻 砖讛讜讗 讬讬谞讜 砖诇 注讜讘讚 讻讜讻讘讬诐 诪讜转专 讻讬讜谉 讚诪驻转讞 讜讞讜转诐 讘讬讚讜 砖讛注讜讘讚 讻讜讻讘讬诐 讬专讗 驻谉 讬专讗讛讜 讬砖专讗诇 讟讜专讞 讜诪讝讬讬祝 讜讬讙讚 诇讬砖专讗诇 砖讟讬讛专讜 讜讬驻住讬讚 诇诪讻讜专 讬讬谞讜 讜诇讗 讚诪讬 诇注讜讘讚 讻讜讻讘讬诐 砖谞诪爪讗 讘爪讚 讛讘讜专 砖诇 讬讬谉 讚讗住讬专谞讗 讘讬砖 诇讜 诪诇讜讛 注诇讬讜 讚讛转诐 讻讬讜谉 砖讗讬谉 诪驻转讞 讜讞讜转诐 住讜诪讱 注诇 讝讛 砖讬讜讻诇 诇谞住讻讜 拽讜讚诐 砖讬专讗讛讜 砖讜诐 讗讚诐 讜讛砖转讗 谞讬讞讗 讚讗祝 讘注讬专 砖讻讜诇讛 注讜讘讚讬 讻讜讻讘讬诐 讻讬讜谉 砖讬砖 诪驻转讞 讜讞讜转诐 讛讬讛 诇谞讜 诇讛转讬专 诪砖讜诐 专讜讻诇讬谉 砖讬专讗讜讛讜 讟讜专讞 讜诪讝讬讬祝 讬讘讬谞讜 砖讗讜转讜 讬讬谉 砖诇 讬砖专讗诇 讛讜讗 讜讻谉 讬专讗 诪诪拽讜诐 讚讗讬讻讗 讗砖驻讛 讜讚讬拽诇讗 讻诪讜 讘驻转讞 驻转讜讞 讜讗转讬 谞诪讬 砖驻讬专 诇诪讗谉 讚砖专讬 讘讙诪专讗 砖讛驻拽讬讚讜 讘讘讬转 注讜讘讚 讻讜讻讘讬诐 讗讞专 讗讬 诇讗 讞讬讬砖讬谞谉 诇讙讜诪诇讬谉 讚讘讘讬转 注讜讘讚 讻讜讻讘讬诐 讗讞专 讛讜讬 讬讬谞讜 砖诇 讬砖专讗诇 砖讗讬谉 诇注讜讘讚 讻讜讻讘讬诐 讛讗讞专 砖讜诐 讚讘专 注诇 讛讬讬谉 讜讻讬讜谉 砖讬砖 诪驻转讞 讜讞讜转诐 讗讬谉 诇讞讜砖 砖讬讟专讞 讛谞驻拽讚 讜诪讝讬讬祝 讗驻讬诇讜 讘注讬专 砖讻讜诇讛 注讜讘讚讬 讻讜讻讘讬诐 讬砖 诇讛转讬专 讜讛讻讬 讗诪专讬谞谉 讘讘专讬讬转讗 讘讙诪专讗 讬讬谞诐 砖诇 讬砖专讗诇 讘专砖讜转讜 砖诇 注讜讘讚 讻讜讻讘讬诐 讜讬砖专讗诇 讚专 讘讞爪专 讗讞专转 诪讜转专 讜讛讜讗 砖讬砖 诪驻转讞 讜讞讜转诐 讜讞爪专 讗讞专转 讛讜讬 讻注讬专 砖讻讜诇讛 注讜讘讚讬 讻讜讻讘讬诐 讻讬讜谉 砖讗讬谉 驻转讞 驻转讜讞 诇专讛''专 讘注讬专 砖讻讜诇讛 注讜讘讚讬 讻讜讻讘讬诐 讗住讜专 讜讗注''驻 砖讬砖 诪驻转讞 讜讞讜转诐 讘讬讚讜 讜诇讗 讬讜注讬诇 讻诇讜诐 驻转讞 驻转讜讞 讻讚诪讜拽讬 诇讛 讘讙诪专讗 讘注讬专 砖讬砖 诇讛 讚诇转讬诐 讜讘专讬讞 砖讗讬谉 专讜讻诇讬诐 注讜讘专讬诐 讚专讱 砖诐 砖诇讗 讬专讙讬砖讜 讚讻讬讜谉 砖诇讗 讻转讘 讛转拽讘诇转讬 讗''讻 讬讬谞讜 砖诇 注讜讘讚 讻讜讻讘讬诐 讛讜讗 讜讻谉 转谞讬讗 讘讙诪专讗 讚讬讬谉 砖诇 注讜讘讚 讻讜讻讘讬诐 讜讬砖专讗诇 讚专 讘讞爪专 讗讞专转 讗住讜专 诇讻'''注 讗注''驻 砖讬砖 诪驻转讞 讜讞讜转诐 讜住讬驻讗 讚拽转谞讬 讜讛诇讛 讻讜转讘 讛转拽讘诇转讬 讛讜讬 讬讬谞讜 砖诇 讬砖专讗诇 讛诇讻讱 讘诪驻转讞 讜讞讜转诐 砖专讬 讗讘诇 讘诇讗 诪驻转讞 讜讞讜转诐 讗讬谉 诇讛转讬专 讻讬讜谉 砖讘专砖讜转 讛注讜讘讚 讻讜讻讘讬诐 讚讘拽诇 讬谞住讻谞讜 讜诇讗 讚诪讬 诇讛讛讬讗 讚谞诪爪讗 讘爪讚 讛讘讜专 砖讛转专谞讜 讘讗讬谉 诇讜 诪诇讜讛 注诇 讛讬讬谉 讚讛转诐 讗讬讻讗 转专转讬 诇讟讬讘讜转讗 讬讬谞讜 砖诇 讬砖专讗诇 讜讘专砖讜转 讬砖专讗诇 讚专砖讜转 讬砖专讗诇 诪讜注讬诇 讻诪讜 诪驻转讞 讜讞讜转诐 讜诇讛讻讬 诪讬讬转讬 诇注讬诇 专讗讬讛 诪讛讱 讻讚驻专讬' 诇注讬诇 讜讛讬讻讗 讚讬砖专讗诇 讚专 讘讗讜转讛 讞爪专 砖讛讬讬谉 诪讜谞讞 砖诐 诇讗 砖谞讗 讘讬讬谞讜 砖诇 讬砖专讗诇 诇讗 砖谞讗 讘讬讬谉 砖诇 注讜讘讚 讻讜讻讘讬诐 砖专讬 讗祝 讘诇讗 诪驻转讞 讜讞讜转诐 讻讚讗诪专 诇讬讛 专' 讬讜讞谞谉 诇转谞讗 转谞讬 讗注''驻 砖讗讬谉 诪驻转讞 讜讞讜转诐 诪砖讜诐 讚讬砖专讗诇 讚专 讘讗讜转讛 讞爪专 讞砖讜讘 讻诪讜 砖讜诪专 讚住讙讬 讘讬讜爪讗 讜谞讻谞住 讻讚转谞谉 讗讬谉 讛砖讜诪专 爪专讬讱 诇讛讬讜转 讬讜砖讘 讜诪砖诪专 讗注''驻 砖讛讜讗 讬讜爪讗 讜谞讻谞住 讻讜' 讜讗''转 讛讬讗讱 谞讜讻讬讞 诪诪转谞讬' 讚讬讜爪讗 讜谞讻谞住 住讙讬 诇讻转讞诇讛 讗祝 讘诇讗 诪驻转讞 讜讞讜转诐 讻讬讜谉 砖讛注诪讚谞讜讛 讘讬砖 诪驻转讞 讜讞讜转诐 讜讘驻''拽 讚讞讜诇讬谉 (讚祝 讙. 讜砖诐) 诪讬讬转讬 诇讛 诇讛转讬专 讗祝 诇讻转讞诇讛 讚拽讗 驻专讬讱 讛转诐 讜讬讜爪讗 讜谞讻谞住 诇讻转讞诇讛 诇讗 讜讛转谞谉 讗讬谉 讛砖讜诪专 爪专讬讱 讻讜' 讜诪讛 专讗讬讛 讛讬讗 讝讜 砖讗谞讬 讛讻讗 砖讬砖 诪驻转讞 讜讞讜转诐 讜讬''诇 讚讛''驻 讘注讬专 砖讻讜诇讛 注讜讘讚讬 讻讜讻讘讬诐 讗住讜专 讗祝 讘讬砖 诪驻转讞 讜讞讜转诐 讜注诇讛 诪驻专砖 讗讬谉 讛砖讜诪专 爪专讬讱 讻讜' 讗诇讗 讗驻讬诇讜 讬讜爪讗 讜谞讻谞住 讜诪转讜讱 砖讛注诪讬讚 专''转 讻讜诇讛 砖诪注转讬谉 讘诪驻转讞 讜讞讜转诐 讜讗驻讬诇讜 讛讻讬 诪讟讛专 讬讬谞讜 砖诇 注讜讘讚 讻讜讻讘讬诐 讘专砖讜转 注讜讘讚 讻讜讻讘讬诐 讘注讬专 砖讻讜诇讛 注讜讘讚讬 讻讜讻讘讬诐 讗住讜专 讻讬讜谉 砖诇讗 讻转讘 诇讜 讛转拽讘诇转讬 诪转讞诇讛 讛讬讛 专''转 专讜爪讛 诇讗住讜专 讗讜转诐 讛讬讬谞讜转 砖拽讜谞讬谉 讛注讜讘讚讬 讻讜讻讘讬诐 诪讬砖专讗诇 讜诪讜诇讬讻讬谉 讗讜转诐 诪诪拽讜诐 讛讝讜诇 诇诪拽讜诐 讛讬讜拽专 讜讗注''驻 砖诪讞转讬诪讬诐 讗讜转诐 讞讜转诐 讘转讜讱 讞讜转诐 讘讞讘讬转 诪诇讗 讞砖讜拽讬诐 讜砖讜诇讬诐 讻驻讜诇讬诐 诪爪讚 讝讛 讜诪爪讚 讝讛 讚讛讗 转谞谉 讛诪讟讛专 讬讬谞讜 砖诇 注讜讘讚 讻讜讻讘讬诐 讻讜' 讘注讬专 砖讻讜诇讛 注讜讘讚讬 讻讜讻讘讬诐 讗住讜专 讗注''驻 砖讬砖 诪驻转讞 讜讞讜转诐 讜讻讬讜谉 讚拽讬讬诪讗 诇谉 讻专''讗 讚砖专讬 讘讞讜转诐 讗讞讚 讗讬谉 诇谞讜 诇讞诇拽 讘讬谉 讞讜转诐 讗讞讚 诇讞讜转诐 讘转讜讱 讞讜转诐 讚讻讬 讗住专谞讗 讞讜转诐 讗讞讚 谞讗住专 讙诐 砖谞讬 讞讜转诪讜转 讜讗讞专讬 讻谉 诪爪讗 讟注诐 诇讛转讬专 讚讚讜拽讗 诪讟讛专 讬讬谞讜 砖诇 注讜讘讚 讻讜讻讘讬诐 砖诇拽讞讜 讛注讜讘讚 讻讜讻讘讬诐 讘讻专诪讜 讜诇讗 讟专讞 讘讜 讜讬讘讗 讘拽诇 诇讝讬讬祝 讗讘诇 讛讻讗 讻讬讜谉 砖讟讜专讞 讻诇 讻讱 砖诇讜拽讞 讗讜转讜 诪讬砖专讗诇 讜讙诐 诪讞转讬诪讜 讞讜转诐 讘转讜讱 讞讜转诐 讜谞讜砖讗讜 诇讛砖转讻专 讘讜 讗讬谉 诇讬专讗 砖讬讟专讞 讜讬讝讬讬祝 驻谉 讬驻住讬讚 讟专讞讜 讜注诇 住诪讱 讛讬转专 讝讛 砖转讛 讬讬谉 砖讛讜讘讗 诪讗诇爪讬专讬''讗 讘讝讛 讛注谞讬谉 讜注讜讚 讛讗专讻转讬 讘注谞讬谉 砖诇讬讞讜转 讬讬谉 讘讬讚 注讜讘讚 讻讜讻讘讬诐 诇注讬诇 讘驻专拽 讗讬谉 诪注诪讬讚讬谉 (讚祝 诇讗. 讚''讛 讚讗诪专 讜砖诐: 讚''讛 讛砖讜诇讞): 讜讛讗讬讻讗 专讜讻诇讬谉. 讜讗注''讙 讚转拽谞转 注讝专讗 诇讗 讛讬转讛 讗诇讗 砖讬注讘专讜 讘注专讬 讘谞讜转 讬砖专讗诇 砖诇讗 讬转讙谞讜 注诇 讘注诇讬讛谉 诇驻讬 讚专讻诐 讛讬讜 注讜讘专讬诐 砖诐: 讜讞诇讜谉 讻专砖讜转 讛专讘讬诐 讚诪讬. 驻讬' 讘拽讜谞讟专住 诇''讗 讞诇讜谉 砖诇 讬砖专讗诇 驻转讜讞 讻谞讙讚 驻转讞 讛讘讬转 讜讗诐 讛讘讬转 砖讛讬讬谉 讘讜 住讙讜专 讚诇讬讻讗 诇诪讬讞砖 砖讬讻谞住 讘讛 讛注讜讘讚 讻讜讻讘讬诐 讜讗驻讬诇讜 讛讜讗 驻转讜讞 讗讬谉 诇讞讜砖 砖讬讻谞住 讘讜 讜讬住讙讜专 讘注讚讜 讚诪专转转 诪讬砖专讗诇 砖讻谞讙讚讜 讻讬讜谉 砖讗讬谉 讛注讜讘讚 讻讜讻讘讬诐 讚专 讘讘讬转 讛讬讬谉 讜讚讜拽讗 讘讬讜诐 讗讘诇 讘诇讬诇讛 讗住讜专:





专诪讘"谉

讛诪讟讛专 讬讬谞讜 砖诇 注讻讜"诐 讜谞转谞讜 讘专砖讜转讜 讘讘讬' 砖讛讜讗 驻转讜讞 诇专砖讜转 讛专讘讬诐 讜讻讜'. 驻讬' 专砖"讬 讝"诇 讜讛讜讗 砖讻转讘 诇讜 讛拽转讘诇转讬 讻讚拽转谞讬 住讬驻讗 讗讘诇 诇讗 讻转讘 诇讜 讛转拽讘诇转讬 诇讗 讜讛驻讬' 讛讝讛 诇讗 谞转讞讜讜专 诇讬 诪砖讜诐 讚住讬驻讗 讚拽转谞讬 住转诐 诪讜转专诇讚讘专讬讜 讗专讬砖讗 拽讗讬 讜诪讜转专 讘注讬专 砖讬砖 讘讛 讬砖专讗诇 讜注讻讜"诐 拽转谞讬 讚讗讬 讘砖讜诪专 讗驻讬' 诇讗 讻转讘 谞诪讬 讜讗"讛 诇注专讘讬谞讛讜 讜诇讬讻专讜讱 讜诇讬转谞讬 讘讞讚讗 讛诪讟讛专 讬讬谞讜 砖诇 注讻讜"诐 讜讻转讘 诇讜 讛转拽讘诇转讬 讜谞转谞讜 讘讘讬转 砖讛讜讗 驻转讜讞 讜讻讜' 讗讘诇 讗诐 (诇讗) 专爪讛 讬砖专讗诇 诇讛讜爪讬讗讜 讜讗讬谞讜 诪谞讬讞讜 讗住讜专 注讚 砖讬讜砖讬讘 砖讜诪专.
讜讘转讜住驻转讗 (讞,讙) 诪爪讗转讬 讬砖专讗诇 砖讛讻谞讬住 讬讬谉 讘专砖讜转 注讻讜"诐 讗诐 讬砖 注诇讬讜 [诪驻转讞 讗讜 讞讜转诐 诪讜转专 讜讗诐 诇讗讜 讗住讜专, 诇讜讛 注诇讬讜] 诪谉 讛注讻讜"诐 讗注"驻 砖讬砖 注诇讬讜 诪驻转讞 讗讜 讞讜转诐 讗住讜专 讜讗诐 讛讬讛 讗讜爪专 驻转讜讞 诇专"讛 诪讜转专 讘注讬专 砖讻讜诇讛 注讻讜"诐 讗住讜专 注讚 砖讬讜砖讬' 砖讜诪专 讝讛 诇砖讜谉 讛转讜住驻转讗.
讜诪讚拽转谞讬 诇讜讛 注诇讬讜 诪谉 讛注讻讜"诐 诪讜转专 讘驻转讞 驻转讜讞 诇专"讛 砖诪注讬' 诪讬谞讛 讚讛"讛 诇讬讬谞讜 砖诇 注讻讜"诐 讘专砖讜转讜 讜诇讗 讻转讘 诇讜 讛转拽讘诇转讬 讚讛讗 讻讬 讛讚讚讬 谞讬谞讛讜 讜砖"诪 讚专讬砖讗 讚诪转谞讬' 讻砖诇讗 讻转讘 诇讜 讛转拽讘诇转讬 讜讗驻"讛 讘讘讬转 驻转讜讞 诇专讛"专 诪讜转专 讜讗讬谉 诇驻专砖 诪砖谞转谞讜 讘诪驻转讞 讜讞讜转诐 诪讚诇讗 诪讚讻专 诇讬讛 讘诪转谞讬' 讻诇诇 讗诇讗 专"讛 讚拽转谞讬 讛讜讗 讛转讬专讜 讚讻讬讜谉 讚注讘讚讬 讻"注 诪讬专转转 讗诪专 讛砖转讗 讞讝讜 诇讬 讜诪驻住讚讬 诇讬 诪讬谞讗讬 讚诇讗 讝讘谞讬 诪讬谞讗讬 讜讻诪诪讜谞讛 砖讗讬谞讜 讘讗 诇拽讬爪讬谉 讚诪讬.
讜谞专讗讛 砖驻讬' 讛注谞讬谉 讗讬谞讜 讘诪谞讬讞讜 讘讞爪专讜 砖诇 注讻讜"诐 讗诇讗 讘专砖讜转讜 砖诇 注讻讜"诐 讛讬讛 讻讙讜谉 讗讜爪专讜 砖讛讜讗 驻转讜讞 诇专"讛 讜讻讬讜谉 砖谞注诇 讬砖专讗诇 讗讜爪专讜 讗注"驻 砖讗讬谉 诇讜 诪驻转讞 讜诇讗 讞讜转诐 讛讬讬谉 诪讜转专 砖讗诐 讘讗 注讻讜"诐 诇讛讻谞住 砖诐 讚专讱 专"讛 诪讬专转转 诪砖讜诐 讛驻住讚 诪诪讜谞讜 讗诪专 讛砖转讗 讞讝讜 诇讬 讬砖专讗诇 注讜讘专讬 讚专讻讬诐 讜诪驻住讬讚谞讗 讞诪专讗.
讜讚诪讬讗 诇讬 讛讗 诪讬诇转讗 诇讛讛讬讗 讚讗诪专谉 讘驻' 讗讬谉 诪注诪讬讚讬谉 讘讬谉 讛讙转讜转 砖谞讬谞讜 讚讻"注 讗驻讻讬 诪讬专转转 讗诪专 讛砖转讗 诪驻住讚讜 诇讬 讗诇讗 讚讛讻讗 讗驻讬' 讘讞讘讬讜转 驻转讜讞讜转 诪砖诪注 讚诪讜转专 讻讬讜谉 讚诇讗 谞诪爪讗 讛注讻讜"诐 注讜诪讚 砖诐 讜讛转诐 讘讞讘讬讜转 驻转讜讞讜转 讻讬讜谉 讚讘讬讚讜 讛谉 诇讗 拽驻讬讚 讜诇讗 诪讬专转转 讜讗驻砖专 讚讗祝 讝讜 讘住转讜诪讜转 讜诪讬讛讜 讗诐 谞诪爪讗 砖诐 讛注讻讜"诐 注讜诪讚 讘爪讚 讛讬讬谉 讗住讜专 讚诇讗 注讚讬祝 诪讘讬转讜 砖诇 讬砖专讗诇 讚拽转谞讬 讗诐 讬砖 注诇讬讜 诪诇讜讛 讗住讜专.
讜讬砖 诪讬 砖讛拽砖讜 诪注讻讜"诐 砖讛讬讛 诪注讘讬专 讞讘讬转 诪诪拽讜诐 诇诪拽讜诐 讜讛讜讚讬注讜 砖讛讜讗 诪驻诇讬讙 讚讗住讜专 讜讗注"讙 讚讗讬讻讗 专讜讻诇讬谉 讜注讜讘专讬 讚专讻讬诐 讘讗讜专讞讗 讜诇讗 讚诪讬讗 讚讛转诐 诪讛 讬讗诪专讜 讗讬谉 讛讻诇 讬讜讚注讬谉 讘讞讘讬转 讝讜 砖讛讬讗 砖诇 讬砖专讗诇 驻诇讜谞讬 讗讘诇 讻讗谉 讻讬讜谉 砖讛讗讜爪专 讘讞讝拽转 砖诇 讬砖专讗诇 讜讛讜讗 诪诇讗讛讜 讬讬谉 讻诇 砖专讜讗讛 讛注讻讜"诐 谞讻谞住 讬讜讚注 砖谞讗住专 讛讬讬谉. 
讜住讬驻讗 讚诪转谞讬' 讻砖讗讬谉 讘讬转讜 驻转讜讞 诇专"讛 讜讛"拽 讛诪讟讛专 讬讬谞讜 砖诇 注讻讜"诐 讜谞讜转谞讜 讘专砖讜转讜 讜讛诇讛 讻讜转讘 诇讜 讛转拽讘诇转讬 诪诪讱 诪注讜转 诪讜转专 讻诇讜诪专 讗注"驻 砖讗讬谉 注诇讬讜 诇讗 诪驻转讞 讜诇讗 讞讜转诐 讚讻讬讜谉 讚讗讬谉 讛注讻讜"诐 讚专 讘讗讜转讜 讞爪专 讜讗讬谉 诇讜 讻诇讜诐 讘讬讬谉 讛专讬 讛讜讗 讻砖讜讗诇 讘讬转 诪讬讜讞讚 诪注讻讜"诐 讜诪诇讗讛讜 讬讬谉 砖诇 讬砖专讗诇 砖讛讜讗 诪讜转专 讻讬讜谉 砖讛讜讗 讚专 讘讗讜转讛 讛注讬专 讚诪住转驻讬 诪讬谞讬讛 讜讛讱 谞诪讬 讘砖诇讗 谞诪爪讗 讛注讻讜"诐 注讜诪讚 砖诐 讛讗 谞诪爪讗 讗住讜专 讻讬讜谉 砖讛讘讬转 砖诇讜 讗讬谞讜 谞转驻住 注诇讬讜 讜讗诐 讗讬谞讜 诪谞讬讞讜 诇讛讜爪讬讗讜 诪专砖讜转讜 注讚 砖讬转谉 诇讜 诪注讜转讬讜 讗注"驻 砖讻讜转讘 诇讜 讛转拽讘诇转讬 讜讗注"驻 砖诇讗 谞专讗讛 讛注讻讜"诐 砖诐 讻讬讜谉 砖讛专砖讜转 讜讛讬讬谉 讛讻诇 砖诇讜 讜讗讬谞讜 诪砖转诪专 注讚 砖讬讜砖讬讘 砖讜诪专 讻讚拽转谞讬 讘转讜住驻转讗 砖讗讬谉 讻转讬讘转 讛转拽讘诇转讬 讗诇讗 讛注专诪讛 讝讜 讛讬讗 讚专讱 讬砖专讛 讘诪砖谞讛 讝讜 讜讻讱 讛注诪讬讚讛 讛专"讗 讝"诇 讜讘注讬专 砖讻讜诇讛 注讻讜"诐 谞诪讬 讗讬 讗讬讻讗 专讜讻诇讬谉 讛诪讞讝讬专讬谉 讘注讬讬专讜转 砖专讬 讜讻讜诇讛 砖诪注转讗 讻讚讗讬转讗 讜讗讬谉 讛讚讘专 专讗讜讬 诇讛讜专讜转 讘驻谞讬 注诪讬 讛讗专抓 讜诪驻谞讬 讻讱 讛砖诪讬讟讛 专讘讬谞讜 讛讙讚讜诇 讝"诇 讜诇讗 专爪讛 诇驻专住诐 讘讛 讛讬转专 诪砖讜诐 驻讬专爪讛.





专砖讘"讗

诪转谞讬': 讛诪讟讛专 讬讬谞讜 砖诇 谞讻专讬 讜谞转谞讜 讘专砖讜转讜 讜讘讘讬转 讛驻转讜讞 诇专砖讜转 讛专讘讬诐 讜讻讜' 诪讜转专. 驻讬专砖 专砖"讬 讝"诇: 讘讚讻转讘 诇讜 讛转拽讘诇转讬 讻讚讗诪专讬谞谉 讘讗讬讚讱 讘讘讗 讚住讬驻讗, 讚讘讘讗 讚住讬驻讗 驻讬专讜砖讗 讚专讬砖讗 讛讜讗, 讜讘住讬驻讗 谞诪讬 讘注讬谞谉 砖讬讛讗 驻转讞 驻转讜讞 诇专砖讜转 讛专讘讬诐 讜讬砖专讗诇讬诐 讚专讬诐 讘讗讜转讛 讛注讬专 讻讟注诪讗 讚讘讘讗 讚专讬砖讗, 讗诇讗 讚讛讚专 转谞讬 讘讘讗 讚住讬驻讗 诪砖讜诐 讛讗 讚拽转谞讬 讘讙讜讛: 讗诐 专爪讛 诇讛讜爪讬讗讜 讜讗讬谉 诪谞讬讞讜 注讚 砖讬转谉 诇讜 诪注讜转讬讜 讝讛 讛讬讛 诪注砖讛 讜讗住专讜 讞讻诪讬诐, 讜诇讗砖诪讜注讬谞谉 讚讛转拽讘诇转讬 讚讻转讘 诇讬讛 诇讗 诪讛谞讬 诇讬讛 诪讬讚讬 讚讗讬谞讜 讗诇讗 讛注专诪讛, 讜讻讚转谞讬讗 讘转讜住驻转讗 (驻"讞 讛"讙). 讜驻讬专砖 讙诐 讻谉 讚讛讻讗 诪讬讬专讬 讗驻讬诇讜 讗讬谉 诪驻转讞 讜讞讜转诐 讘讬讚 讛讬砖专讗诇, 讚讗讬 讗讬讻讗 诪驻转讞 讜讞讜转诐 讘讬讚 讛讬砖专讗诇 讜讻转讘 诇讜 讛转拽讘诇转讬 讗驻讬诇讜 讻讬 诇讬讻讗 驻转讞 驻转讜讞 诇专砖讜转 讛专讘讬诐 砖专讬, 讚讛讗 讛讜讛 诇讬讛 讬讬谞讜 砖诇 讬砖专讗诇 诇讙诪专讬, 讜讬讬谞讜 砖诇 讬砖专讗诇 讘专砖讜转 讙讜讬 讻讬 讗讬讻讗 诪驻转讞 讜讞讜转诐 讘讬讚 讬砖专讗诇 诪讜转专, 讻讚转谞讬讗 讘讘专讬讬转讗 讘讞爪专 讗讞专转 诪讜转专 讜讛讜讗 砖讬砖 诪驻转讞 讜讞讜转诐 讘讬讚 讬砖专讗诇. 讜诪讬讛讜 讗讬讻讗 诇注讬讜谞讬, 讚诇注讬诇 (注讘讜讚讛 讝专讛 住, 讘) 讻讬 诪讬讬转讬 诇讛 诇讛讗 诪转谞讬转讬谉 讙讘讬 诪转谞讬转讬谉 讚谞讻专讬 砖谞诪爪讗 注讜诪讚 讘爪讚 讛讘讜专, 讻转讜讘 讘驻讬专讜砖讬讜 讚诪讬讬专讬 讘砖诪驻转讞 讜讞讜转诐 讘讬讚 讬砖专讗诇, 讜讗驻砖专 讝讛 讘讟注讜转 讬讚讬 住讜驻专 讘驻讬专讜砖讬谉 讚诇诪注诇讛. 讗诇讗 讜讚讗讬 诪讛 砖驻讬专砖讛 讘讚讻转讘 诇讜 讛转拽讘诇转讬 拽砖讛, 讚讗诐 讻谉 讗诪讗讬 转谞讗 诇讛 转谞讗 诇诪转谞讬转讬谉 讘转专讬 讘讘讬, 诇讬注专讘讬谞讛讜 讜诇讬转谞讬谞讛讜 讻讬讜谉 讚转专转讬 讘讘讬 讘讛讚讚讬 谞讬谞讛讜, 讜注讜讚 讚转谞讬讗 讘转讜住驻转讗 (砖诐) 讬砖专讗诇 砖讛讻谞讬住 讬讬谉 讘专砖讜转 讙讜讬 讗诐 讬砖 注诇讬讜 诪驻转讞 讗讜 讞讜转诐 诪讜转专 讜讗诐 诇讗讜 讗住讜专, 诇讜讛 注诇讬讜 诪谉 讛讙讜讬 讗祝 注诇 驻讬 砖讬砖 注诇讬讜 诪驻转讞 讗讜 讞讜转诐 讗住讜专, 讜讗诐 讛讬讛 讗讜爪专 驻转讜讞 诇专砖讜转 讛专讘讬诐 诪讜转专, 讘注讬专 砖讻讜诇讛 讙讜讬诐 讗住讜专 注讚 砖讬讜砖讬讘 砖讜诪专. 讜诪讚拽转谞讬 诇讜讜讛 注诇讬讜 诪谉 讛讙讜讬 诪讜转专 讘驻转讞 驻转讜讞 诇专砖讜转 讛专讘讬诐 砖诪注讬谞谉 诪讬讛讗 讚讛讜讗 讛讚讬谉 诇讬讬谞讜 砖诇 谞讻专讬 讘专砖讜转讜 讜诇讗 讻转讘 诇讜 讛转拽讘诇转讬 讚讞讚 讚讬谞讗 讗讬转 诇讛讜, 讗诇诪讗 诪砖诪注 讚专讬砖讗 讚诪转谞讬转谉 讚拽转谞讬 讗诐 讛讬讛 驻转讞 驻转讜讞 诇专砖讜转 讛专讘讬诐 讘诇讗 讛转拽讘诇转讬 讛讬讗 砖谞讜讬讬讛, 讻讱 讛拽砖讛 注诇讬讜 讛专诪讘"谉 谞"专.
讜注讜讚 拽砖讬讗 诇讬, 讚讛讗 讗讜拽讬诪谞讗 诪转谞讬转讬谉 讚谞讻专讬 讛注讜诪讚 讘爪讚 讛讘讜专 (住, 讘) 讚讚讜拽讗 讘砖讬砖 诇讜 诪诇讜讛 注诇 讗讜转讜 讛讬讬谉, 讗讘诇 讗诐 讗讬谉 诇讜 诪诇讜讛 注诇 讗讜转讜 讛讬讬谉 讗祝 注诇 驻讬 砖讬砖 诇讜 诪诇讜讛 注诇 讛讬砖专讗诇 诪讜转专, 讜讗祝 注诇 驻讬 砖谞诪爪讗 注讜诪讚 讘爪讚 讛讘讜专, 讜诪砖诪注 讚讜讚讗讬 讘讜专 驻转讜讞 讘诇讗 诪驻转讞 讜讞讜转诐, 讜讗诐 讻谉 讛讻讗 讗诪讗讬 讘注讬谞谉 驻转讞 驻转讜讞 诇专砖讜转 讛专讘讬诐. 讜讗诐 转讗诪专 讚讛讻讗 诪讬讬专讬 讘讘讜专 砖讛讜讗 讘讞爪专讜 砖诇 讬砖专讗诇 讚讛讜讛 诇讬讛 讻驻转讞 驻转讜讞 诇专砖讜转 讛专讘讬诐, 讗诐 讻谉 讗驻讬诇讜 讬砖 诇讜 讗驻讜转讬拽讬 注诇 讛讬讬谉 诇诪讛 讗住专讜讛讜, 讚讛讗 讬讬谞讜 砖诇 讙讜讬 讗驻讬诇讜 讘专砖讜转讜 讜讬砖专讗诇 讚专 讘讗讜转讛 讞爪专 砖专讬 讜讗驻讬诇讜 讘诇讗 诪驻转讞 讜讞讜转诐, 讜讻讚转谞讬讗 讬讬谞讜 砖诇 谞讻专讬 讘专砖讜转讜 讜讬砖专讗诇 讚专 讘讗讜转讛 讞爪专 诪讜转专 讜讗诪专 诇讜 专' 讬讜讞谞谉 诇转谞讗 转谞讬 讗祝 注诇 驻讬 砖讗讬谉 诪驻转讞 讜讞讜转诐 讘讬讚讜. 讗诇讗 砖讬砖 诇讜诪专 讚讻讬讜谉 讚谞诪爪讗 注讜诪讚 讘爪讚 讛讘讜专 讗诐 讬砖 诇讜 讗驻讜转讬拽讬 注诇 讛讬讬谉 讞讬讬砖讬谞谉 讚讬诇诪讗 谞讙注, 讜讬讬谞讜 砖诇 讙讜讬 讘专砖讜转讜 讗驻讬诇讜 讬砖专讗诇 讚专 讘讗讜转讛 讞爪专 谞诪讬 讗诐 谞诪爪讗 注讜诪讚 讘爪讚 讛讬讬谉 讗住讜专.
讜注讜讚 讛拽砖讛 专讘谞讜 转诐 讝"诇 注诇 诪讛 砖驻讬专砖 讚诪讬讬专讬 讘诇讗 诪驻转讞 讜讞讜转诐, 讚讗诐 讻谉 诪讗讬 驻专讬讱 讘讙诪专讗, 讘注讬专 砖讻讜诇讛 讙讜讬诐 讗诪讗讬 讜讛讗 讗讬讻讗 专讜讻诇讬谉 讛诪讞讝专讬谉 讘注讬讬专讜转, 讜讗诪专讬谞谉 谞诪讬: 讜讗砖驻讛 讜讚拽诇 讻专砖讜转 讛专讘讬诐 讚诪讬讬谉, 讜讻讬 诪砖讜诐 专讜讻诇讬谉 砖注讜讘专讬谉 诇驻讬 砖注讛 讜诪砖讜诐 砖注讜诇讬谉 讘讚拽诇 诇驻注诪讬诐 讬诪谞注 讛讙讜讬 诪诇讬讙注 讘讬讬谉 砖讛讜讗 讘专砖讜转讜 讜讛讜讗 驻转讜讞 讜谞讜讞 诇讜 诇讬讙注. 诇驻讬讻讱 驻讬专砖 专讘谞讜 转诐 讝"诇 [讚专讬砖讗] 讚诪转谞讬转讬谉 诪讬讬专讬 讘砖诇讗 讻转讘 诇讜 讛转拽讘诇转讬 讜讘诪驻转讞 讜讞讜转诐 讘讬讚 讛讬砖专讗诇, 讚讻讬讜谉 砖讬砖 砖诐 诪驻转讞 讜讞讜转诐 讗讬谞讜 讬讻讜诇 诇砖讘讜专 讛讚诇转 讜诇讛转讬专 讛讞讜转诐 讘诪讛专讛, 讜诪转讬讬专讗 砖诪讗 讬专讗谞讜 讛专讜讻诇 讗讜 讛讬砖专讗诇 讛注讜诇讛 讘讚拽诇 讻砖讬砖讘讜专 讛讚诇转. 讜谞专讗讛 砖专"讞 讝"诇 讻谉 驻讬专砖 讘砖讬砖 诪驻转讞 讜讞讜转诐 讘讬讚 讛讬砖专讗诇, 砖讻谉 讻转讘, 讘注讬专 讛诪讜住讙专转 住诪讜讱 讛讙讜讬 讚讛砖转讗 诇讬讻讗 讬砖专讗诇 讚讞讝讬 诇讬讛 讜驻转讞 诇讬讛, 讜讙讘讬 讚拽诇 讻转讘: 讚诪讬专转转 讚讬诇诪讗 诪注讬讬谞讬 讘讬讛 讜诇讗 驻转讞 讜砖专讬, 讝讛 诇砖讜谞讜. 讗诇诪讗 诪砖诪注 讚讘诪驻转讞 讜讞讜转诐 诪驻专砖 诇讛. 讜诪讬讛讜 讜讚讗讬 讘诇讗 诪驻转讞 讜讞讜转诐 诪砖诪注 讚诪讬讬专讬 诪讚诇讗 讛讝讻讬专讜 讻谉 讘诪转谞讬转讬谉, 讻诪讜 砖讗诪专 讘驻转讞 驻转讜讞 诇专砖讜转 讛专讘讬诐 讜讘注讬专 砖讬砖专讗诇 讜谞讻专讬诐 讚专讬诐 讘讛, 讚讜讚讗讬 诇讗 讛讬讛 砖讜转拽 讛转谞讗 诪诇讛讝讻讬专讜. 讜诪讛 砖讛拽砖讛 专讘谞讜 转诐 讝"诇,讬砖 诇讜诪专 讚讻讬讜谉 砖讛讜讗 诪转讬讬专讗 砖诪讗 讬专讗谞讜 讛专讜讻诇 讻砖谞讜讙注 讘讜 谞诪谞注 讜诇讗 谞讙注, 讚诪转讬讬专讗 讚讬诇诪讗 驻住讬讚 诇讬讛 诇讞诪专讬讛 讚诇讗 讝讘谞讬 诇讬讛 诪谞讬讛.
讜讛专诪讘"谉 谞"专 驻讬专砖 讚诪转谞讬转讬谉 诪讬讬专讬 讘诇讗 诪驻转讞 讜讞讜转诐 讜讘诇讗 讛转拽讘诇转讬 讻住转诪讗 讚诪转谞讬转讬谉, 讜讗驻讬诇讜 讛讻讬 讘驻转讞 驻转讜讞 诇专砖讜转讛 专讘讬诐 诪讜转专, 讚诪讬讬专讬 讻砖诇讗 谞转谞讜 讘讞爪专讜 砖讛讙讜讬 讚专 讘讛, 讚讗诇讜 谞转谞讜 讘讞爪专 砖讛讙讜讬 讚专 讘讛 讜讚讗讬 讗住讜专 讘诇讗 诪驻转讞 讜讞讜转诐 讗祝 注诇 驻讬 砖驻转讜讞 诇专砖讜转 讛专讘讬诐, 讚砖诪讗 谞讜讞 诇讜 诇讬讙注 讻讬讜谉 砖讛讜讗 注讜诪讚 砖诐 转讚讬专, 讗讘诇 讘砖谞转谞讜 讘专砖讜转 砖诇 讙讜讬 砖讗讬谞讜 讚专 砖诐 讛讬讗 诪转谞讬转讬谉, 讚讻讬讜谉 砖谞注诇 讛讬砖专讗诇 讗讜爪专讜 讜讛讜讗 讗讬谞讜 讬讻讜诇 诇讛讻谞住 讘讛 讗诇讗 讚专讱 专砖讜转 讛专讘讬诐 诪讬专转转, 讚诪住转驻讬 讚讬诇诪讗 讞讝讬 诇讬讛 讬砖专讗诇 讜诪驻住讬讚 诇讬讛 诇讞诪专讬讛, 讜讚诪讬讗 诇讛讗 讚讗诪专讬谞谉 讘驻专拽 讗讬谉 诪注诪讬讚讬谉 (注讘讜讚讛 讝专讛 诇讗, 讘) 讘讬谉 讛讙转讜转 砖谞讜, 讚讻讬讜谉 讚讻讜诇讬 注诇诪讗 讗驻讻讬 诪讬专转转, 讗诪专 讛砖转讗 诪讬讚专讻讜 诇讬. 讜讛砖转讗 驻专讬讱 砖驻讬专 诪专讜讻诇讬谉, 讜讗砖驻讛 谞诪讬 讜讚拽诇 讻驻转讞 驻转讜讞 诇专砖讜转 讛专讘讬诐. 注讜讚 讻转讘 讛讜讗 谞"专 讚讗驻讬诇讜 讛讻讬 讗诐 谞诪爪讗 讛讙讜讬 注讜诪讚 砖诐 讘爪讚 讛讬讬谉 讗住讜专, 讚诇讗 注讚讬祝 诪讘讬转讜 砖诇 讬砖专讗诇 讚拽转谞讬 讗诐 讬砖 注诇讬讜 诪诇讜讛 讗住讜专. 讜住讬驻讗 讚诪转谞讬转讬谉 讘砖讗讬谉 讘讬转讜 驻转讜讞 诇专砖讜转 讛专讘讬诐 讜讗祝 注诇 驻讬 砖讗讬谉 讘讬讚讜诪驻转讞 讜讞讜转诐, 讚讻讬讜谉 讚讗讬谉 讛讙讜讬 讚专 讘讗讜转讛 讞爪专 讜讗讬谉 诇讜 讻诇讜诐 讘讬讬谉 诪住转驻讬 诪谞讬讛 讻讬讜谉 砖讛讜讗 讚专 讘讗讜转讛 讛注讬专, 讜诇讗 讗诪专讜 讬砖专讗诇 讚专 讘讞爪专 讗讞专转 诪讜转专 讜讛讜讗 砖诪驻转讞 讜讞讜转诐 讘讬讚讜 讗诇讗 讘砖诇讜拽讞 讘讬转 讘讞爪专 砖讛讙讜讬 讚专 讘讛, 讗讘诇 讘讘讬转 诪讬讜讞讚 诇讗, 讜讛讻讗 谞诪讬 讗诐 谞诪爪讗 讛讙讜讬 注讜诪讚 砖诐 讘爪讚 讛讬讬谉 讗住讜专, 讚讻讬讜谉 砖讛讬讬谉 砖诇讜 讗讬谞讜 谞转驻住 注诇讬讜 讻讙谞讘. 讜讗诐 讗讬谞讜 诪谞讬讞讜 诇讛讜爪讬讗讜 诪砖诐 讗祝 注诇 驻讬 砖讻转讘 诇讜 讛转拽讘诇转讬 讗住讜专, 砖讗讬谉 讻转讬讘转 讛转拽讘诇转讬 讗诇讗 讛注专诪讛. 讜讘注讬专 砖讻讜诇讛 讙讜讬诐 谞诪讬 讗讬 讗讬讻讗 专讜讻诇讬诐 讛诪讞讝专讬谉 讘注讬讬专讜转 砖专讬.
讜讗讬讻讗 诇诪讬讚拽 诪讛讗 讚讗诪专讬谞谉 (住讟, 讗) 讘谞讻专讬 砖讛讬讛 诪注讘讬专 讞讘讬转 诪诪拽讜诐 诇诪拽讜诐 讜讛讜讚讬注讜 砖讛讜讗 诪驻诇讬讙 讚讗住讜专, 讜讗祝 注诇 讙讘 讚讗讬讻讗 专讜讻诇讬诐 讜注讜讘专讬 讚专讻讬诐, 讚讗诐 讻谉 诪讗讬 拽讗 驻专讬讱 讛讻讗 讜讛讗 讗讬讻讗 专讜讻诇讬谉 讛诪讞讝专讬谉. 讬砖 诇讜诪专 讚讛转诐 讗讬谉 讛讻诇 讬讜讚注讬诐 讘讞讘讬转 讝讜 砖讛讬讗 砖诇 讬砖专讗诇, 讛讬诇讻讱 讻砖讛讜讚讬注讜 砖讛讜讗 诪驻诇讬讙 讗住讜专 讚诇讗 诪住转驻讬 讗诇讗 诪谞讬讛, 讗讘诇 讻讗谉 讻讬讜谉 砖讛讗讜爪专 讘讞讝拽转 讛讬砖专讗诇 讜讛讬讗 诪诇讗讛 讬讬谉, 讻诇 砖专讜讗讛 讛讙讜讬 谞讻谞住 讬讜讚注 砖谞讗住专 讛讬讬谉 讜讛讬诇讻讱 诪住转驻讬 讜诇讗 谞讙注. 讜讗诐 转讗诪专 讗讚专讘讗 拽砖讛, 讗驻讬诇讜 讗讬谉 讬砖专讗诇讬诐 讚专讬诐 讘讛 讜讗讬谉 讬砖专讗诇讬诐 诪讞讝专讬谉 诇诪讛 讬讗住专 讜讛诇讗 讬砖专讗诇 讝讛 讛诪讟讛专 诇讗 讛讜讚讬注 砖讛讜讗 诪驻诇讬讙 讜讘讻诇 砖注讛 讬专讗 讛讙讜讬 讚讬诇诪讗 讛砖转讗 讗转讬 讜讞讝讬 诇讬, 讜讬砖 诇讜诪专 讚讻讬讜谉 砖讛讜讗 讚专 讘注讬专 讗讞专转, 讻讗砖专 讬爪讗 诪砖诐 讞讝拽讛 讛讬讗 砖讛讜讗 砖讘 诇讚专讻讜 讗诇 诪拽讜诪讜, 讜讛专讬 讛讜讗 讻讗诇讜 讛讜讚讬注讜 砖讛讜讗 诪驻诇讬讙, 讻谉 谞专讗讛 诇讬. 讜诪讬讛讜 拽砖讬讗 诇讬 诇诪讗讬 讚驻专讬砖 专讘讬谞讜 谞"专 讚讗驻讬诇讜 讘讚讻转讘 诇讜 讛转拽讘诇转讬 讗诐 谞诪爪讗 讛讙讜讬 注讜诪讚 讘爪讚 讛讬讬谉 砖讛讜讗 讗住讜专, 讚讻讬讜谉 讚谞转讜谉 讛讜讗 讘专砖讜转讜 砖诇 讙讜讬 诇讗 诪讬专转转 讜谞讙注 讚讛讗 讗讬谞讜 谞转驻住 注诇讬讜 讻讙谞讘, 讚讗诐 讻讚讘专讬 专讘讬谞讜 谞"专 诪讗讬 拽讗 诪讬讬转讬 诪讬谞讛 专讗讬讛 诇谞讻专讬 砖谞诪爪讗 注讜诪讚 讘爪讚 讛讘讜专 讚讗诐 讗讬谉 诇讜 诪诇讜讛 注诇 讗讜转讜 讬讬谉 诪讜转专, 讚砖讗谞讬 讛讻讗 讚讗讬讻讗 转专转讬 诇讟讬讘讜转讗, 讚讻转讘 诇讜 讛转拽讘诇转讬 讜讗讬谞讜 谞诪爪讗 讘爪讚 讛讬讬谉, 讜讛讬诇讻讱 讚讬谉 讛讜讗 砖讬讛讗 诪讜转专 讚诇诪讗讬 谞讬讞讜砖 诇讬讛, 讗讘诇 讘谞讻专讬 砖谞诪爪讗 注讜诪讚 讘爪讚 讛讘讜专, 讗祝 注诇 驻讬 砖讗讬谉 诇讜 讗驻讜转讬拽讬 注诇 讗讜转讜 讛讬讬谉 诪讻诇 诪拽讜诐 爪专讬讻讬谉 讗谞讜 诇讞讜砖 诇讗讬住讜专讜 讻讬讜谉 砖谞诪爪讗 注讜诪讚 讘爪讚 讛讘讜专, 讚讛诪讟讛专 讬讬谞讜 砖诇 谞讻专讬 谞诪讬 讗祝 注诇 讙讘 讚讻转讘 诇讜 讛转拽讘诇转讬 讛讗 讗诪专转 讚讗诐 谞诪爪讗 注讜诪讚 讘爪讚 讛讬讬谉 砖讛讜讗 讗住讜专, 讜讗驻砖专 讚讻诇 砖讬砖 诇讙讜讬 砖讬讬讻讜转 讘讞爪专 讛专讬 讛讜讗 讻注讜诪讚 讘爪讚 讛讘讜专 诪诪砖, 讜讘讞爪专 砖讬砖 诇讙讜讬 砖讬讬讻讜转 讘讛 讗住讜专 讚诇讗 诪讬专转转.
讜讗讬 诇讗讜 讚诪住转驻讬谞讗 讗诪讬谞讗 讚讗驻讬诇讜 谞诪爪讗 注讜诪讚 讘爪讚 讛讬讬谉 诪讜转专, 讚讗祝 注诇 讙讘 讚讗讬谞讜 谞转驻住 注诇 讛讘讬转 谞转驻住 讛讜讗 注诇 讛讬讬谉 砖讗讬谉 砖讬讬讻讜转 讘讜 讻诇诇, 讜讛砖转讗 诪讬讬转讬 诪讬谞讛 专讗讬讛 砖驻讬专 诇谞讻专讬 砖谞诪爪讗 注讜诪讚 讘爪讚 讛讘讜专. 讜讛讻讬 谞诪讬 诪砖诪注 讘讻诇 讛谞讬 注讜讘讚讬 讚讘驻专拽 讛砖讜讻专 (注, 讗) 讚讻诇 讛讬讻讗 讚谞转驻住 讻讙谞讘 注诇 讛讬讬谉 讗祝 注诇 驻讬 砖讬砖 诇讜 砖讬讬讻讜转 讘讘讬转 诪讜转专, 讗诇讗 讗诐 讻谉 讛讜讚讬注讜 砖讛讜讗 诪驻诇讬讙 讗讜 砖谞注诇 讛讚诇转 讗讞专讬讜 讗讜 砖讛驻诇讬讙 住驻讬谞转讜, 讜讻讚转谞谉 (住讟, 讗) 谞讻专讬 砖讛讬讛 诪注讘讬专 讞讘讬转 诪诪拽讜诐 诇诪拽讜诐, 讜讛诪谞讬讞 讬讬谞讜 讘拽专讜谉, 讜讛诪谞讬讞 谞讻专讬 讘讞谞讜转讜 讜讻讜', 讚讘讻讜诇讛讜 讗诐 诇讗 讛讜讚讬注讜 砖讛讜讗 诪驻诇讬讙 诪讜转专, 讗诇讗 讗诐 讻谉 谞注诇 讛讚诇转 讗讜 砖讛驻诇讬讙 住驻讬谞转讜, 讜讻谉 讛讬讛 讗讜讻诇 注诪讜 注诇 讛砖讜诇讞谉 讚讗诪专讬谞谉 (砖诐) 砖注诇 讛讚讜诇讘拽讬 诪讜转专 讗祝 注诇 驻讬 砖讬砖 诇讜 专砖讜转 诇诪讝讜讙 讜诇砖转讜转 诪讗讜转讜 砖注诇 讛砖讜诇讞谉, 讜讻诇 砖讻谉 砖讬砖 诇讜 砖讬讬讻讜转 讘讘讬转 讜讗讬谞讜 谞转驻住 讘注诪讬讚转讜 砖诐. 讜诪爪讗转讬 讘转讜住驻转讗 (驻"讞 讛"讙) 驻专讜讗专 砖讬砖专讗诇 讜讙讜讬 讻讜谞住讬谉 诇转讜讻讜 讬讬谉 讗祝 注诇 驻讬 砖讞讘讬讜转 驻转讜讞讜转 讜讛讙讜讬 讬讜砖讘 诪讜转专, 诪驻谞讬 砖讞讝拽转 讛诪砖转诪专. 讜讛讗 讚讗诪专讬谞谉 讘驻专拽 讛砖讜讻专 (注, 讗) 讛讛讜讗 讗讜砖驻讬讝讗 讚讛讜讛 讬转讬讘 讘讬讛 讞诪专讗 讚讬砖专讗诇 讜讙讜讬, 讗砖转讻讞 讙讜讬 讚讛讜讛 拽讗讬诐 讘讬谞讬 讚谞讬, 讗诪专 专讘讗 讗诐 谞转驻住 注诇讬讜 讻讙谞讘 砖专讬 讜讗讬 诇讗 讗住讬专, 讚诪砖诪注 讚讻诇 讛讬讻讗 讚讗讬谉 谞转驻住 讻讙谞讘 注诇 讛专砖讜转 讗祝 注诇 驻讬 砖谞转驻住 讻讙谞讘 注诇 讛讬讬谉 讗住讜专, 讛转诐 讘砖谞注诇 讛讚诇转 讗讞专讬讜. 讜讻谉 谞专讗讛 诪驻讬专讜砖讬 讛专讗讘"讚 讝"诇 砖讻讱 讛讬讗 讛讙讬专住讗 讘住驻专讬诐. 讜讛讗 讚讗诪专讬谞谉 谞诪讬 讛转诐 (砖诐) 谞谞注诇 讛驻讜谞讚拽 讗讜 砖讗诪专 诇讜 砖诪讜专 讗住讜专 讜讘讚讗讬转 诇讬讛 诇讗砖转诪讜讟讬, 讛转诐 讻讬讜谉 讚讗诪专 诇讬讛 砖诪讜专 住诪讻讗 讚注转讬讛 讚诪驻诇讬讙 诪谞讬讛 讜讛讜讛 诇讬讛 讻讛讜讚讬注讜 砖讛讜讗 诪驻诇讬讙, 讜讗诐 讻谉 讛讻讗 谞诪讬 讗祝 注诇 驻讬 砖谞诪爪讗 注讜诪讚 讘爪讚 讛讬讬谉 诪讜转专 讗诇讗 讗诐 讻谉 讛讜讚讬注讜 砖讛讜讗 诪驻诇讬讙 讗讜 砖谞注诇 讛讚诇转 讗讞专讬讜, 讚讻讬讜谉 砖讬砖 诇讜 砖讬讬讻讜转 讘讘讬转 讜谞注诇 讜讚讗讬 讗住讜专 讻谉 谞专讗讛 诇讬. 讜诪讬讛讜 诪讚讘专讬 专砖"讬 讝"诇 谞专讗讛 砖讛讜讗 住讜讘专 讻讚讘专讬 讛专诪讘"谉 讝"诇, 砖讛讜讗 讝"诇 讻转讘 讘驻专拽 讛砖讜讻专 讙讘讬 讗讬转 诇讬讛 诇讗砖转诪讜讟讬 (注, 讗 讚"讛 讗讬) 讚讻诇 讛讬讻讗 讚讬砖 诇讜 砖讬讬讻讜转 讘讘讬转 住诪讻讛 讚注转讬讛 诇讜诪专 诇讻讱 谞讻谞住转讬 讜谞讙注 讜诇讗 诪讬专转转, 讜诇讗 讚诪讬 诇诪谞讬讞 谞讻专讬 讘讞谞讜转讜, 讚讛转诐 讻讬讜谉 讚讘专砖讜转 注讬讬诇 诇讗 讞讬讬砖讬谞谉, 讗讘诇 讛讻讗 讗讬 诇讗讜 讚注讗诇 诇谞住讜讻讬 诇诪讛 诇讬讛 诇注讬讬诇, 讜爪专讬讱 注讬讜谉.



讛讗 讚讗诪专 讚砖诪讜讗诇 讘注讬专 砖讬砖 讘讛 讚诇转讬诐 讜讘专讬讞. 驻讬专砖 专砖"讬 讝"诇: 砖讗讬谉 谞讻谞住讬谉 讘讛 讗诇讗 讘专砖讜转, 讜讻讜诇讬 注诇诪讗 讬讚注讬 讻讬 注讬讬诇讬 讘讛, 讜诪爪讬 诇诪讬拽诐 注诇讛 讛讛讬讗 砖注转讗. 讜诇讗 诪讬讞讜讜专 砖讗讬谉 诪讜讚讬注讬谉 诇讻诇 讻砖讗讞讚 专讜爪讛 诇讬讻谞住 讘讛 讜讚讬 讗诐 讬讜讚讬注讜 诇砖讜诪专讬 讛讚诇转讜转, 讜讛讬讗讱 讬讚注 讝讛 讻讗砖专 讬讛讬讛 讘讗讜爪专. 讜专"讞 讝"诇 驻讬专砖: 讘注讬专 砖谞住讙专转 讘讚诇转讬诐 讜住诪讬讱 讛讙讜讬 讚讛砖转讗 诇讬讻讗 讬砖专讗诇 讚讞讝讬 诇讬讛 讜驻转讞 诇讬讛. 讜讛专讗讘"讚 讝"诇 [驻讬专砖] 注讬专 讞砖讜讘讛 砖讻诇 讚讘专 谞诪爪讗 讘讛, 砖讛专讜讻诇讬谉 讜诪讜讻专讬 讻诇 讚讘专 拽讘讜注讬诐 讜注讜诪讚讬谉 讘讛, 讜讗讬谉 专讜讻诇讬诐 讛诪讞讝专讬诐 讘注讬讬专讜转 谞讻谞住讬谉 讘转讜讻讛 砖诇讗 讬专讜讬讞讜 砖诐 讻诇讜诐. 讜讛驻讬专讜砖 讛讝讛 谞专讗讛 注讬拽专.
讜讗住讬拽谞讗: 讚讗砖驻讛 讜讚拽诇 讗祝 注诇 讙讘 讚驻住讬拽 专讬砖讬讛 讻专砖讜转 讛专讘讬诐 讚诪讬讬谉, 讜讻谉 讗诐 讬砖 讞诇讜谉 诇讬砖专讗诇 砖专讜讗讛 诪诪谞讜 驻转讞 讛讗讜爪专 讻驻转讜讞 诇专砖讜转 讛专讘讬诐 讚诪讬. 讜讻转讘 讛专讗讘"讚 讝"诇 讚讚讜拽讗 讘讬讜诐, 讗讘诇 讘诇讬诇讛 爪专讬讱 诇讬砖谉 讘转讜讻讜, 讜讘讬讜诐 讙诐 讻谉 讻讙讜谉 砖讛讬讬谉 注讜诪讚 讻讜诇讜 讻谞讙讚 讛驻转讞 讗讜 砖讛讬讛 讞讘讬转 拽爪专 讜谞讻谞住 讻诇讜 讻谞讙讚 讛驻转讞, 讗讘诇 讗诐 讗讬谞讜 讘注谞讬谉 讛讝讛 诪讛 砖讻谞讙讚 讛驻转讞 诪讜转专 讜讛砖讗专 讗住讜专, 讜讻谉 讻砖讛讜讗 驻转讜讞 诇专砖讜转 讛专讘讬诐 诪诪砖. 讜谞专讗讛 砖讛讜讗 讝"诇 住诪讱 讘讝讛 注诇 诪讛 砖讗诪专 讘驻专拽 讛砖讜讻专 (注, 讗) 讛讛讜讗 讘讬转讗 讚讛讜讛 诪诇讬 讞诪专讗 讚讬砖专讗诇 讜讙讜讬 讜注诇 讙讜讬 讜讗讞讚讬讛 诇讚砖讗 讘讗驻讬讛 讜讗讬讻讗 讘讬讝注讗 讘讚砖讗, 讗诪专 专讘讗 讻诇 讚讘讛讚讬 讘讬讝注讗 砖专讬, 讚讛讗讬 讙讬住讗 讜讚讛讗讬 讙讬住讗 讗住讬专. 讜谞专讗讛 诇讬 讚讛讗 诇讗讜 讛讜讗 讻诇诇 讻谞讚讜谉 砖诇驻谞讬谞讜, 讚讛转诐 讻讬讜谉 砖谞讻谞住 诇讘讬转讗 讜讗讞讚讬讛 诇讚砖讗 讘讗驻讬讛 讚讬谞讗 讛讜讗 讚讗住专讬谞谉 诇讬讛 诇讻讜诇讬讛 讞诪专讗 讗讬 诇讗讜 讚讗讬讻讗 讘讬讝注讗 讘讚砖讗, 讚讻讬讜谉 讚讬砖 诇讜 砖讬讬讻讜转 讘讘讬转 讜谞注诇 讛讚诇转 讘驻谞讬讜 讞讬讬砖讬谞谉 讚讬诇诪讗 谞讙注, 讜讛砖转讗 讚讗讬讻讗 讘讬讝注讗 讚讬 诇谞讜 讗诐 谞转讬专 诪讛 砖讻谞讚 讛讘讬讝注讗. 讗讘诇 讛讻讗 注讬拽专 讛转讬专讗 讘讗讜爪专 驻转讜讞 诇专砖讜转 讛专讘讬诐 转诇讬谞谉 诇讬讛, 诪砖讜诐 讚讗诪专讬谞谉 讚讻讬讜谉 砖讛讜讗 驻转讜讞 诇专砖讜转 讛专讘讬诐 讞讝拽讛 砖讗讬谞讜 谞讻谞住 诇砖诐 讻诇诇 讚诪专转转 讚讬诇诪讗 讗讚注讬讬诇 讜谞驻拽 讞讝讜 诇讬讛 讘谞讬 专砖讜转 讛专讘讬诐 讜诪驻住讚讜 诇讬讛, 讜讗诐 讗谞讜 转讜诇讬谉 砖诇讗 谞讻谞住 讻诇诇, 诪讛 砖讗讬谞讜 讻谞讙讚 讛驻转讞 诇诪讛 讬讗住专, 讻谉 谞专讗讛 诇讬.



转谞讜 专讘谞谉 讗讞讚 讛诇讜拽讞 讜讗讞讚 讛砖讜讻专 讘讬转 讘讞爪专讜 砖诇 谞讻专讬 讜诪诇讗讛讜 讬讬谉, 驻讬专讜砖 讬讬谞讜 砖诇 注爪诪讜, 讗讜 砖诇拽讞讜 诪谉 讛讙讜讬 讜驻专注讜 砖讗讬谉 诇讜 砖讬讬讻讜转 讘讬讬谉 讻诇诇, 讬砖专讗诇 讚专 讘讗讜转讛 讞爪专 诪讜转专, 讜讗祝 注诇 驻讬 砖讗讬谉 诪驻转讞 讜讞讜转诐 讘讬讚讜, 讜讗祝 注诇 驻讬 砖讛讙讜讬 讚专 讘讛, 讜讗祝 注诇 驻讬 砖讛讬讬谉 注讜诪讚 讘讞爪专, 讚讻讬讜谉 砖讛讬砖专讗诇 讚专 讘讛 讛专讬 讛讜讗 讘讞讝拽转 诪砖转诪专 注讚 砖讬讜讚讬注谞讜 砖讛讜讗 诪驻诇讬讙, 讚讛讜讛 诇讬讛 讻诪谞讬讞 谞讻专讬 讘讞谞讜转讜 砖讗诐 诇讗 讛讜讚讬注讜 砖讛讜讗 诪驻诇讬讙 砖讛讜讗 诪讜转专 (住讟, 讗) 讜讗祝 注诇 驻讬 砖讬砖 专砖讜转 诇讙讜讬 诇注诪讜讚 讘爪讚 讛讬讬谉. 讘讞爪专 讗讞专转 诪讜转专, 讜讛讜讗 砖讬砖 诪驻转讞 讜讞讜转诐 讘讬讚讜, 讚讻讬讜谉 讚讗讬讻讗 诪驻转讞 讜讞讜转诐 讗祝 注诇 驻讬 砖讛讙讜讬 讚专 讘讞爪专 诇讗 讙专注 诪诪驻拽讬讚 讬讬谞讜 讗爪诇 讙讜讬 讚砖专讬 讘诪驻转讞 讜讞讜转诐 讻专' 讗诇讬注讝专, 讗讘诇 讗诐 讗讬谉 讘讬讚讜 诪驻转讞 讜讞讜转诐 讗住讜专, 讚讗祝 注诇 讙讘 讚讗讬谉 诇讜 砖讬讬讻讜转 讘讬讬谉 讻诇诇 讛讜讗讬诇 讜讛讜讗 讚专 讘讞爪专 讜讬砖 诇讜 砖讬讬讻讜转 讘讘讬转 砖诪讻专 讗讜 砖讛砖讻讬专, 砖讗祝 注诇 驻讬 砖诪讻专讜 讗讜 砖讛砖讻讬专讜 诇讜 讗讚诐 注砖讜讬 诇讘讗 讜诇专讗讜转 诪讛 砖诪讻专 讗讜 诪讛 砖讛砖讻讬专 讜讗讬谉 讛诇讜拽讞 诪拽驻讬讚 讘讻讱, 讛讬诇讻讱 讗住讜专 注讚 砖讬讛讗 诪驻转讞 讜讞讜转诐 讘讬讚讜. 讜讻转讘 讛专讗讘"讚 讝"诇 讚谞专讗讛 讚讚讜拽讗 讻砖讛讬讛 讛讘讬转 砖诇 讙讜讬 砖讬砖 诇讜 砖讬讬讻讜转 注诇讛 讻讚驻专砖讬谞讗, 讗讘诇 讗诐 讛讬讛 讛讘讬转 砖诇 讬砖专讗诇 注爪诪讜 砖诇讗 砖讻专讜 讜诇讗 诇拽讞讜 诪讙讜讬, 讗祝 注诇 驻讬 砖讛讙讜讬 讚专 讘讞爪专 讜讛讬砖专讗诇 讗讬谞讜 讚专 讘讛 诪讜转专 讘诇讗 诪驻转讞 讜讘诇讗 讞讜转诐, 讜讗驻讬诇讜 谞诪爪讗 砖诐, 砖讛专讬 谞转驻住 注诇讬讜 讻讙谞讘 讛讜讗, 讜讛谞讬 诪讬诇讬 讘讬讜诐 讗讘诇 讘诇讬诇讛 讗住讜专.





专讬讟讘"讗

诪转谞讬壮 讛诪讟讛专 讬讬谞讜 砖诇 谞讻专讬 讜谞转谞讜 讘专砖讜转讜 讘讘讬转 讛驻转讜讞 诇专砖讜转 讛专讘讬诐 讘注讬专 砖讬砖 讘讛 讙讜讬诐 讜讬砖专讗诇讬诐 诪讜转专. 驻讬专讜砖 讗驻讬诇讜 讘砖转讬讛 砖讻谉 讛诪砖诪注讜转 讛诇砖讜谉 讛讝讛 讘讻讜诇讛 诪讻讬诇转讬谉 讜驻专状砖讬 讝状诇 讚诪讬讬专讬 讘砖诪讻专讜 诇讜 讜讻转壮 诇讜 讛转拽讘诇转讬 讻讚讗诪专讬谞谉 讘讘讘讗 讚住讬驻讗 驻讬专讜壮 讚专讬砖讗 讛讬讗 讜讘住讬驻讗 谞诪讬 讘注讬谞谉 砖讬讛讗 驻转讞 驻转讜讞 诇专状讛 讜讬砖专讗诇讬诐 讚专讬诐 讘讛 讜讻讬讜谉 讚讗讬讻讗 讛谞讬 转专转讬 砖专讬 讜讗祝 注诇 驻讬 砖讗讬谉 诪驻转讞 讜讞讜转诐 讘讬讚讜 讚诪专转转 讙讜 讚讬诇诪讗 讞讝讜 诇讬讛 讛谞讱 讬砖专讗诇讬诐 讚注讘专讬 讘专砖讜转 讛专讘讬诐 讜诪驻住讬讚谞讗 注讚 讻讗谉 讜谞诪爪讗 讘讻讗谉 住转讬专讛 讘讚讘专讬讜 讚诇注讬诇 讚诪讬讬转讬谞谉 讛讗 诪转谞讬转讬谉 讙讘讬 诪讬诪专讗 讚砖诪讜讗诇 驻讬壮 专讘讬谞讜 讝状诇 讚诪讬讬专讬 讘砖讬砖 诪驻转讞 讗讜 讗讜转诐 讘讬讚 讬砖专讗诇 讜讚注转 诪讜专讬 讛专状砖讘讗 谞专讗讛 讻讬 讛诇砖讜谉 砖诇诪注诇讛 讛讜讗 讟注讜转 讬讚讬 住讜驻专 讜讗讜诇讬 讻讬 诇注讬诇 讻转讘 讚讘注讬谞谉 诪驻转讞 讗讜 讞讜转诐 讜讻讗谉 讻转壮 讚诇讗 讘注讬谞谉 诪驻转讞 讜讞讜转诐 讚讘讞讚 住讙讬 讜讗祝 注诇 驻讬 砖讛讜讗 砖诇讜 诪讻讬讜谉 讚讗讬讻讗 讛转拽讘诇转讬 讜驻转讜讞 诇专砖讜转 讛专讘讬诐 讜注诐 讻诇 讝讛 讗讬谉 驻讬专讜砖讜 谞讻讜谉 讚讗诐 讗讬转讗 讚住讬驻讗 驻讬专讜砖讗 讚专讬砖讗 诇讬注专讘讬谞讛讜 讜诇讬转谞讬谞讛讜 讜注讜讚 讛拽砖讜 注诇讬讜 诪讚拽转谞讬 讘转讜住驻转讗 讬砖专讗诇 砖讛讻谞讬住 讬讬谉 讘专砖讜转 讙讜讬 讗诐 注诇讬讜 诪驻转讞 讗讜 讞讜转诐 诪讜转专 诇讜讛 注诇讬讜 诪谉 讛讙讜讬 讗祝 注诇 驻讬 砖讬砖 注诇讬讜 诪驻转讞 讗讜 讞讜转诐 讗住讜专 讜讗诐 讛讬讛 驻转讜讞 诇专状讛 讘注讬专 砖讬砖专讗诇 讜讙讜讬诐 讚专讬诐 砖诐 诪讜转专 讜讛讗 讛转诐 诇讗 讜讛讝讻讬专讜 讙讘讬 诇讜讛 注诇讬讜 诪谉 讛讙讜讬 砖讻转讘 诇讜 讛转拽讘诇转讬 讜讛转讬专讜 讘砖讛讜讗 驻转讜讞 诇专砖讜转 讛专讘讬诐 讜讛讜讗 讛讚讬谉 诇讬讬谞讜 砖诇 谞讻专讬 讘专砖讜转讜 讚讞讚 讚讬谞讗 讗讬转 诇讛讜 讜讗讬谉 讝讜 拽讜砖讬讗 讘注讬谞讬 讞讚讗 讚砖讗谞讬 讛转诐 讚讗讬讻讗 诇诪讬诪专 讚讛专讬砖讗 拽讗讬 讚讗讬讻讗 诪驻转讞 讗讜 讞讜转诐 讘讬讚 讬砖专讗诇 讜注讜讚 讚讚讬诇诪讗 诪讟讛专 讬讬谞讜 砖诇 谞讻专讬 砖讛讬讛 转讞诇转讜 砖诇 讙讜讬 讞诪讬专 诪讗讬讚讱 讚诇讜讛 注诇讬讜 诪谉 讛讙讜讬 讚诇讗 砖讬讬讱 讘讬讛 讙讜讬 讻讜诇讬讛 讛讗讬 讜诪专转转 注讘讬讚 讟驻讬 讜讬砖 诪拽砖讬诐 注诇讬讜 诪讛讗 讚转谞谉 讙讘讬 谞讻专讬 砖谞诪爪讗 注讜诪讚 讘爪讚 讛讘讜专 砖诇 讬讬谉 砖讗诐 讗讬谉 诇讜 注诇讬讜 诪诇讜讛 注诇 讛讬讬谉 注爪诪讜 诪讜转专 诪砖讜诐 讚诪专转转 讜讛转诐 诇讬讻讗 诪驻转讞 讜讞讜转诐 讻诇诇 讜诪砖讜诐 讚讻转讘 诇讜 讛转拽讘诇转讬 讜诇讗 讘注讬 驻转讜讞 诇专砖讜壮 讛专讘讬诐 讜讗状讻 讚讛讻讗 诪讬讬专讬 讘砖讻转讘 讛转拽讘诇转讬 讗诪讗讬 讘注讬 驻转讜讞 诇专砖讜转 讛专讘讬诐 讜讙诐 讝讜 讗讬谞讛 拽讜砖讬讗 讙讚讜诇讛 讚砖讗谞讬 讛转诐 讚讻讬讜谉 砖讛讬讬谉 讘讞爪专讜 砖诇 讬砖专讗诇 讘驻转讞 驻转讜讞 诇专砖讜转 讛专讘讬诐 讚诪讬 讚讗诪专 讛诪转讗 讗转讬 讜诪讬讛讜 讻砖讬砖 诇讜 注诇讬讜 诪诇讜讛 讗住讜专 砖诇讗 讛转讬专讜 讬讬谞讜 砖诇 讬砖专讗诇 讻砖讬砖专讗诇 讜讙讜讬 讚专讬诐 讘讞爪专 讗诇讗 讻砖诇讗 谞诪爪讗 砖诐 讗讘诇 讝讛 砖谞诪爪讗 砖诐 讗住讜专 讚讞讬讬砖讬谞谉 讚讬诇诪讗 谞讙注 讜诪讻诇 诪拽讜诐 讛拽讜砖讬讗 讛专讗砖讜谞讛 拽讜砖讬讗 讙讚讜诇讛 讜专状转诐 讝状诇 驻讬专砖 讚专讬砖讗 讚诪转谞讬壮 讘讚诇讗 讻转讘 诇讬壮 讛转拽讘诇转讬 讗讘诇 诪讬讬专讬 讘砖讬砖 诪驻转讞 讗讜 讞讜转诐 讘讬讚 讬砖专讗诇 砖讗诐 诇讗 讻谉 讛讬讗讱 讬讗诪专讜 讘讙诪专壮 讚谞砖专讬 诇讬讛 诪砖讜诐 专讜讻诇讬谉 砖注讜讘专讬谉 诇驻讬 砖注讛 讗讜 诪砖讜诐 讗砖驻讛 讜讻讬 诪驻谞讬 讻谉 讬诪谞注 讛讙讜讬 诪诇讬讙注 讘讬讬谉 砖讛讜讗 讘专砖讜转讜 砖讗讬谉 注诇讬讜 砖讜诐 讞讜转诐 讜砖讜诐 诪驻转讞 讜讛讜讗 谞讜讞 诇讬讙注 讘讜 讗诇讗 讘讜讚讗讬 砖讬砖 注诇讬讜 诪驻转讞 讗讜 讞讜转诐 讚诪专转转 诇砖讘讜专 讛诪驻转讞 讗讜 讛讞讜转诐 讻谉 讬专讗谞讜 讚讛讻诇 讗讜 讛讻讗 诇讗砖驻讛 讗讜 讛注讜诇讛 讘讚拽诇 讻砖砖讜讘专 讛讚诇转 讻讱 驻讬专砖 专状转 讝状诇 讜注讚讬谉 讗讬谞讜 谞讻讜谉 砖讗诐 讛讜讗 讻谉 讗讬讱 诇讗 讛讝讻讬专讜 讝讛 讻诪讜 砖讛讝讻讬专讜 砖讛驻转讞 驻转讜讞 诇专砖讜壮 讛专讘讬诐 讜注诇 讻专讞讬谞讜 讗讬谉 诇谞讜 讗诇讗 诪讛 砖驻讬专砖 专讘讬谞讜 讛专状诪讘谉 讝状诇 讚专讬砖讗 讻驻砖讜讟讛 讘诇讗 诪驻转讞 讜讞讜转诐 讜讘诇讗 讛转拽讘诇转讬 讻讬 讛讙讜讬 注讜砖讛 讬讬谞讜 讘讻砖专讜转 讻讚讬 砖讬诪讻专谞讜 诇讬砖专讗诇 讜讬讜讚注 砖讛讜讗 诪专讜讬讞 讘讝讛 讬讜转专 诪砖讬诪讻专谞讜 诇讙讜讬诐 讜诪专转转 诪诇讬讙注 讘讜 讗诐 讬专讙讬砖讜 讘讜 砖诪讗 讬驻住讬讚讜讛讜 注诇讬讜 讜诇讗 讬住诪讻讜 讘讜 诇注讜诇诐.



讜诪讛 砖砖谞讬谞讜 砖谞转谞讜 讘专砖讜转讜 诇讗 讘讞爪专讜 砖讛讜讗 讚专讻讜 讚讗诐 讻谉 讛讗 讜讚讗讬 诪驻转讞 讜讞讜转诐 讘注讬 讗讜 砖讜诪专 讜诇讗 诪讛谞讬 讘讛讗 驻转讞 驻转讜讞 诇专砖讜转 讛专讘讬诐 讗诇讗 砖谞转谞讜 讘专砖讜转讜 讘讗讜爪专 砖讬砖 诇讜 砖讗讬谞讜 讚专 砖诐 讜诇讛讻讬 拽转谞讬 讘专砖讜转讜 讜诪注转讛 讗驻讬壮 讗讬谉 注诇讬讜 诪诇讜讛 诇讬砖专讗诇 讜诇讗 诪驻转讞 讜诇讗 讞讜转诐 讗诇讗 砖讛讜讗 谞注讜诇 讘诇讘讚 讗诐 讬砖专讗诇讬诐 讚专讬诐 砖诐 讛专讬 讛讜讗 诪讜转专 讚诪专转转 讙讜讬 诇诪讬讝诇 讛转诐 讚讬诇诪讗 讞讝讬 诇讬讛 砖讜诐 讬砖专讗诇 诪谉 讛讚专讬诐 讘注讬专 讜诪驻住讬讚讜 诇讬讛 讜讻讗讜转讛 砖讗诪专讜 讘讬谉 讛讙转讜转 砖诪谞讜 讚讻讬讜谉 讚讻讜诇讬 注诇诪讗 诪驻谞讬 诪讬诪专 讛砖转讗 讞讝讜 诇讬 讜诪驻住讬讚讜 诇讬 讜诇讛讻讬 住讙讬 讘专讜讻诇讬谉 讜讗砖驻讛 讜讚拽诇 讜诪讬讛讜 讛谞讬 诪讬诇讬 讘讬诪诪讗 讗讘诇 讘诇讬诇讛 爪专讬讱 砖讜诪专 讗讜 砖谞讬 讞讜转诪讜转.



讜讗驻砖专 砖讗诐 讬砖专讗诇讬诐 讚专讬诐 砖诐 讘砖讻讜谞讛 讛讛讬讗 砖讗祝 讘诇讬诇讛 诪讜转专 讻砖讛讗讜爪专 谞注讜诇 讚砖讻讘讬 诪讬讚注 讬讚注讬 讗祝 讘诇讬诇讛 讜诪专转转 讚讬诇诪讗 诪讚专砖讬 讜诪驻住讬讚讜 诇讬讛 讜讘讬砖专讗诇 讚专 讘讗讜转讛 讞爪专 讚诪讬 讜诪讬讛讜 诪讗讬 讚驻专讻讬谞谉 讘讙诪专讗 诪专讜讻诇讬谉 诇讗 驻专讻讬谞谉 讗诇讗 诇诪砖专讬讬讛 讘讬诪诪讗 讗讬 讗讬讻讗 砖讜诪专 讘诇讬诇讛 讜讻谉 讘讗砖驻讛 讜讚拽诇.



讜住讬驻讗 讚拽转谞讬 讛诪讟讛专 讬讬谞讜 砖诇 谞讻专讬 讻讜壮. 讘讘讗 讘讗谞驻讬 谞驻砖讬讛 讛讬讗 讘砖诪讻专讜 诇讬砖专讗诇 讜讻转讘 诇讜 讛转拽讘诇转讬 讜讗祝 注诇 驻讬 砖讗讬谉 砖诐 诪驻转讞 讜诇讗 讞讜转诐 讜讙诐 讗讬谉 讛驻转讞 驻转讜讞 诇专砖讜转 讛专讘讬诐 讗诇讗 砖讛讜讗 谞注讜诇 讘诪谞注讜诇 讜讗讬谉 讙讜讬 讚专 砖诐 讗诇讗 砖讛讜讗 讘专砖讜转讜 砖诇 讙讜讬 讜讻讬讜谉 砖讬砖专讗诇 讚专 讘讗讜转讛 讛注讬专 诪专转转 讙讜讬 诪诇讬讙注 讘讜 砖讛专讬 谞转驻住 讻讙谞讘 注诇 讛谞讙讬注讛 讻讬讜谉 砖讗讬谉 诇讜 讗驻讜转讬拽讬 注诇 讛讬讬谉 讜诇讗 讗诪专讜 讚讗诐 讬砖专讗诇 讚专 讘讞爪专 讗讞专转 讗讬谞讜 诪讜转专 讗诇讗 讻砖诪驻转讞 讜讞讜转诐 讘讬讚讜 讗诇讗 讻砖讛讙讜讬 讚专 讘讗讜转讛 讞爪专.



讜讻转讘 专壮 讝状诇 讚讘讬谉 讘专讬砖讗 讜讘讬谉 讘住讬驻讗 讗诐 谞诪爪讗 讛讙讜讬 砖诐 讗住讜专 讚讻讬讜谉 砖讛讘讬转 砖诇讜 讗讬谞讜 谞转驻住 讻讙谞讘 注诇 讛讻谞讬住讛 讞讬讬砖讬谞谉 讚讬诇诪讗 谞讙注.



讜讗状转 讗诐 讻谉 讛讬讗讱 讛讘讬讗讜 诇注讬诇 讘讙诪专讗 专讗讬讛 诪诪砖谞讛 讝讜 诇讚讘专讬 砖诪讜讗诇 砖讛转讬专 讘砖讗讬谉 诇讜 诇讙讜讬 诪诇讜讛 注诇 讛讬讬谉 讚讛讗 讘诪砖谞讛 讝讜 诇讗 讛转讬专讜 讗诇讗 讻砖诇讗 谞诪爪讗 砖诐 讜讗诇讜 砖诪讜讗诇 讛转讬专 注诇 讗讜转讛 诪砖谞讛 讚拽转谞讬 砖谞诪爪讗 讛讙讜讬 讘爪讚 讛讘讜专 讜讬砖 诇讜诪专 讚砖讗谞讬 讛转诐 砖讗讬谉 诇讙讜讬 砖讬讬讻讜转 讘讘讬转 讜讛讜讗 谞转驻砖 讻讙谞讘 注诇 讛讻谞讬住讛 讜讻诇 砖谞诪爪讗 砖诐 讚讬谞讜 讻讗讬诇讜 诇讗 谞诪爪讗 讻讬讜谉 砖讗讬谉 诇讜 诪诇讜讛 注诇 讛讬讬谉 讗讘诇 讘讝讜 砖讛讘讬转 砖诇讜 讜讗讬谞讜 谞转驻砖 讻讙谞讘 注诇 讛讻谞讬住讛 讻诇 砖谞诪爪讗 砖诐 专讗讜讬 讛讜讗 诇讗住讜专 讻谞状诇 诇转专抓 讚讘专讬 专讘讬谞讜 讝状诇. 讜讗讬 拽砖讬讗 诇讱 讜讛专讬 讛诪谞讬讞 谞讻专讬 讘讞谞讜转讜 讗讜 讘拽专讜谉 讗讜 讘住驻讬谞壮 砖讗讬谞讜 谞转驻住 注诇 讛讻谞讬住讛 讜讗驻讬诇讜 讛讻讬 讻诇 讝诪谉 砖诇讗 讛讜讚讬注讜 砖讛讜讗 诪驻诇讬讙 讜诪专转转 讛砖转讗 讗转讬 讬砖专讗诇 讛讬讬谉 诪讜转专 讻讬讜谉 砖谞转驻住 注诇 讛谞讙讬注讛 讬状诇 讚讛谞讛讜 谞诪讬 诇讗 拽砖讬讗 讚砖讗谞讬 讛转诐 砖谞讻谞住 讘专砖讜转讬谞讜 讜诇讗 讗砖讻讞谉 诇讬讛 讚砖谞讬 讘诪讬讚讬 讗讘诇 讛讻讗 砖谞讻谞住 砖诇讗 讘专砖讜转讬谞讜 讘诪拽讜诐 砖讗讬谞讜 谞转驻住 注诇 讛讻谞讬住讛 诇讘讚讛 专讗讜讬 讛讜讗 诇讞讜砖 诇讜 砖讻讘专 砖讬谞讛 讜讛讜讛 诇讬讛 谞讜注诇 讛讞谞讜转 讗讜 讛驻诇讬讙 住驻讬谞转讜 讚讗住讬专 讻讚讗讬转讗 讛转诐.



讜讻谉 谞专讗讛 诇拽诪谉 讘驻专拽 讛砖讜讻专 诪讚讘专讬 专状砖讬 讝状诇 砖讻转讘 讙讘讬 讗讬 讗讬转 诇讬讛 诇讗砖转诪讜讟讬 讻讜壮 讜讻诇 讛讬讻讗 砖讬砖 诇讙讜讬 砖讬讻讜转 讘讘讬转 住诪讻讛 讚注转讬讛 诇讜诪专 诇讻讱 谞讻谞住转讬 讜谞讙注 讜诇讗 诪专转转 讜讻谉 讛讬讛 讗讜诪专 诪讜专讬 讛专讘 讝状诇 讘讚讘专讬 专讘讜 讝状诇. 讗讘诇 诪讜专讬 讛专状砖讘讗 讙状讻 讛讬讛 诪驻拽驻拽 诇讛转讬专 讗祝 讘砖谞诪爪讗 砖诐 讛讙讜讬 讻讬讜谉 讚谞转驻住 讻讙谞讘 注诇 讛谞讙讬注讛. 讜讛讬讻讗 砖专讗讬谞讜讛讜 砖谞讻谞住 砖诐 讜讘专讬讗 诇谞讜 砖诇讗 谞讙注 讗讜 砖诇讗 砖讛讛 讻讚讬 砖讬讜讻诇 诇讬讙注 讗讜诪专 诪讜专讬 讛专状讗讛 讝状诇 讻讬 讛讬讬谉 诪讜转专 讜诇讗 讞讬讬砖讬谞谉 砖诪讗 驻注诪讬诐 讗讞专讜转 讘讗 讜谞讙注 砖讝讛 砖讬谞讜讬 诪讞讜讚砖 讛讜讗 讚诇讗 讗讬专转转 讜讗讬谉 诇谞讜 讗诇讗 诪拽讜诐 讞讚讜砖讜 讘诇讘讚.



讙诪专讗 讘注讬专 砖讬砖 讘讛 讚诇转讬诐 讜讘专讬讞. 驻专状砖讬 讝状诇 砖讗讬谉 谞讻谞住讬谉 讘讛 讗诇讗 讘专砖讜转 讜讻讜诇讬 注诇诪讗 讬讚注讬 讻讬 注讬讬诇讬 讘讛 讜诪爪讬 诇诪讬拽诐 讘讛 讛讛讬讗 砖注转讗 讜讗讬谉 讝讛 谞讻讜谉 讚讛讗 诪住转诪讗 讗驻讬诇讜 讘讛讗 讻诇 砖讘讗 诇讬讻谞住 讗讬谉 诪讜讚讬注讬谉 诇讻诇 讗诇讗 诇讗谞砖讬诐 讬讚讜注讬诐 讜讛专状讗讘讚 讝状诇 驻讬专砖 注讬专 讞砖讜讘讛 砖专讜讻诇讬讛 诪诪谞讛 讜讗讬谞讛 爪专讬讻讛 诇专讜讻诇讬诐 讚注诇诪讗 讜诪讬讬专讬 谞诪讬 讘砖讗讬谉 诇讗讞专讬诐 讚专讱 砖诐 诇拽谞讜转 讜诇诪讻讜专. 讜讛讜讬 讬讜讚注 讚讻诇 砖讛讘讬转 驻转讜讞 诇专砖讜转 讛专讘讬诐 讗讜 诇讗讞讚 诪诪拽讜诪讜转 讗诇讗 讛讬讬谉 诪讜转专 讘砖转讬讛 讜讗祝 注诇 驻讬 砖讗讬谉 讻讜诇讜 讻谞讙讚 讛驻转讞 讜诇讗 讚诪讬 诇注讜讘讚讗 讚讘讝注讗 讚讘驻专拽 讛砖讜讻壮 讚讛转诐 谞诪爪讗 砖诐 讗讘诇 讻讗谉 砖诇讗 谞诪爪讗 砖诐 讻讬讜谉 讚讗诪专讬谞谉 讚诪专转转 诇诪讬注诇 讛专讬 讛讜讗 讘讞讝拽转 砖诇讗 谞讻谞住 砖诐 讻诇诇 讜诪讛 诇讬 注讜诪讚 讻诇 讛讬讬谉 讻谞讙讚 讛驻转讞 讗讜 砖讗讬谞讜 注讜诪讚 讜讻谉 讻转讘 诪讜专讬 讛专状砖讘讗 谞专状讜 讜讻谉 注讬拽专 讜讗诐 讛讜讗 砖诇讗 讻讚讘专讬 讛专状讗讘讚 讝状诇.



转状专 讗讞讚 讛诇讜拽讞 讜讗讞讚 讛砖讜讻专 讘讬转 讘讞爪专讜 砖诇 讙讜讬 讜诪诇讗讛讜 讬讬谉. 驻讬专讜砖 讬讬谉 砖诇讜 讗讜 砖诇拽讞讜 诪谉 讛讙讜讬 讜驻专注讜 讚讛砖转讗 讗讬谉 砖讬讬讻讜转 诇讙讜讬 诇讗 讘讘讬转 讜诇讗 讘讬讬谉 讜诇专讘讜转讗 谞拽讟 讛诇讜拽讞 讗讜 讛砖讜讻专 讜讻诇 砖讻谉 讻砖讛讬讛 讛讘讬转 诇注讜诇诐 砖诇 讬砖专讗诇.



讬砖专讗诇 讚专 讘讗讜转讛 讞爪专 诪讜转专. 驻讬专讜砖 讜讗祝 注诇 驻讬 砖讛讙讜讬 讙诐 讻谉 讚专 讘讞爪专 讘讘讬转 诪讘转讬讜 讜讗祝 注诇 驻讬 砖讗讬谉 诪驻转讞 讜诇讗 讞讜转诐 讘讬讚 讬砖专讗诇 讗诇讗 砖讛讜讗 谞注讜诇 讘诪谞注讜诇. 讜讛讜讗 砖诇讗 讛讜讚讬注讜 砖讛讜讗 诪驻诇讬讙 讚讛砖转讗 讜讚讗讬 讗住讜专 讗诐 讗讬谉 诪驻转讞 讗讜 讞讜转诐 讘讬讚 讬砖专讗诇 讻讚讬谉 讛诪谞讬讞 谞讻专讬 讘讞谞讜转讜.





讛诪讗讬专讬

讝讛讜 讘讬讗讜专 讛诪砖谞讛 讜砖转讬讛谉 讛诇讻讛 驻住讜拽讛 讛谉 讜诪讛 砖讘讗 转讞转讬讛谉 讘讙诪专讗 讻讱 讛讜讗:



讻诇 砖讛爪专讻谞讜 讘诪砖谞讛 讬砖专讗诇讬诐 讜讙讜讬诐 讚专讬诐 讘注讬专 讚讜拽讗 讘注讬专 讚诇转讬诐 讜讘专讬讞 讜驻讬' 讘讛 讙讚讜诇讬 讛专讘谞讬诐 砖讗讬谉 谞讻谞住讬谉 讘讛 讗诇讗 讘专砖讜转 讜讻砖讬砖专讗诇 谞讻谞住 讗祝 讝讛 讬讜讚注 讜谞讝讛专 讜讗讬谉 诇注诪讜讚 注诇讬讜 讛讗 讘注讬专 砖谞讻谞住讬谉 讘讛 讘诇讗 专砖讜转 讗注"驻 砖讻诇讛 讙讜讬诐 讛专讬 讻讬砖专讗诇讬诐 讚专讬诐 讘讛 诪转讬专讗 讛讜讗 砖诪讗 讬讻谞住讜 诇砖诐 专讜讻诇讬诐 讛诪讞讝专讬诐 讘注讬讬专讜转 诪诪拽讜诐 讗讞专 讜讛专讘讛 诪转诪讬讛讬诐 讘驻讬专讜砖诐 砖讛专讬 诪"诪 讛讬讗讱 讛讙讜讬 讬讜讚注 砖注讛 砖讬讘讗 讗诇讗 砖讙讚讜诇讬 讛诪驻专砖讬诐 驻讬' 讘注讬专 讚诇转讬诐 讜讘专讬讞 专"诇 注讬专 讞砖讜讘讛 砖讗讬谞讛 爪专讬讻讛 诇专讜讻诇讬诐 诪诪拽讜诐 讗讞专 讜讗讬谉 讛讚讘专讬诐 谞专讗讬谉 讗祝 讘讝讜 讬砖 诇讛拽诇 讜诇讜诪专 砖诪转讬专讗 讛讜讗 诪谉 讛讘讗讬诐 诇拽谞讜转 讜拽爪转 讙讗讜谞讬 讛专讗砖讜谞讬诐 驻讬' 讘注讬专 砖谞住讙专转 讘讚诇转讬诐 讜讘专讬讞 讜讛讙讜讬 讘讟讜讞 砖讗讬谉 讬砖专讗诇 讘讗 诇砖诐 讜诪注转讛 讘讝诪谉 讛讝讛 讻诇 讛注讬讬专讜转 讻讬砖专讗诇讬诐 讚专讬诐 砖诐 讛讜讗 砖讛诇讬讻转诐 诪爪讜讬讛 转诪讬讚 讗诇讗 砖讗讬谉 专讗讜讬 诇讛讜专讜转 讻谉 讗诇讗 讘诪拽讜诐 驻住讬讚讗 讬转讬专讗 讜诪讟注诐 讝讛 讛砖诪讬讟讜讛 讙讚讜诇讬 讛驻讜住拽讬诐 砖诇讗 诇驻专讜抓 讙讚专 讘注谞讬谞讬诐 讗诇讜:



讬砖 诪讬 砖讛拽砖讛 讗讞专 砖专讜讻诇讬诐 讛诪讞讝专讬诐 讘注讬讬专讜转 诪驻拽讬注讬谉 讗转 讛讗讬住讜专 讛讬讗讱 讗住专讜 讘谞讻专讬 砖讛讬讛 诪注讘讬专 讻讚讬 讬讬谉 砖诇 讬砖专讗诇 讘讛讜讚讬注讜 砖讛讜讗 诪驻诇讬讙 讻诪讜 砖讬转讘讗专 讘驻专拽 讛砖讜讻专 讜讛诇讗 注讜讘专讬 讚专讻讬诐 讬砖 砖专讗讜讬讬诐 诇讛驻拽讬注 讗转 讛讗讬住讜专 讜注讜讚 砖讻讘专 驻讬专砖谞讜 讘驻专拽 砖谞讬 砖讗讬谉 诪拽讜诐 诪注讘专 诪爪讬诇 讗诇讗 诪讞砖砖 讞诇讜祝 讗讘诇 诇讗 讞砖砖 谞住讜讱 讜谞专讗讬谉 讛讚讘专讬诐 砖讗讬谉 诪拽讜诐 诪注讘专 诪爪讬诇 诪讞砖砖 谞住讜讱 诪驻谞讬 砖讗讬谉 讛讻诇 讘拽讬讗讬诐 讘讛 讗讘诇 讛诪讟讛专 讬讬谞讜 注诇 讬讚讬 讬砖专讗诇 讛讻诇 讬讜讚注讬谉 讘讜 讜讻谉 驻专砖讜讛 拽爪转 讞讻诪讬 讛讗讞专讜谞讬诐 讗祝 讛诐 讞讝专讜 讜讛拽砖讜 讗祝 讘讗讬谉 讬砖专讗诇 讚专 讜讗讬谉 专讜讻诇 诪讞讝专 讛专讬 诇讗 讛讜讚讬注讜 砖诪驻诇讬讙 讜转讬专爪讜 砖讻诇 砖讛讜讗 讚专 讘注讬专 讗讞专转 讻诇 砖讬讜爪讗 诪谉 讛注讬专 诪讜讚讬注讜 砖诪驻诇讬讙 讛讜讗 讜讻诇 砖讻谉 讘讝讜 砖讬砖 诇讜 砖讬讻讜转 讘讘讬转 讜讘讬讬谉 讜讗讬谉 讬专讗讛 注诇讬讜 讜讗驻砖专 砖诇讗 谞讗诪专 讚讬谉 诪讜讚讬注讜 砖诪驻诇讬讙 讘砖讛谞讬讞讜 讘专砖讜转 注爪诪讜 讻诪讜 砖讬转讘讗专 讗诇讗 砖讗讬谉 讛讚讘专讬诐 谞住注讚讬诐 讘专讗讬讛:



诪讛 砖讛爪专讻谞讜 讘诪砖谞讛 驻转讞 驻转讜讞 诇专砖讜转 讛专讘讬诐 讗诐 讛讬讛 驻转讜讞 诇讗砖驻讛 讚讬讜 砖讛讻诇 讘讗讬诐 砖诐 诇讚讘专讬诐 砖讘爪谞注讛 讜讻谉 讗诐 诇讗 讛讬讛 驻转讜讞 诇专砖讜转 讛专讘讬诐 讗诇讗 砖讬砖 住诪讜讱 诇讜 讘讬转 砖诇 讬砖专讗诇 讜讬砖 讘讘讬转讜 砖诇 讬砖专讗诇 讞诇讜谉 砖诪诪谞讛 驻转讞 讛讗讜爪专 谞专讗讛 讚讬讜 诇讗 讛讬讛 讘驻转讞讜 砖诇 讬砖专讗诇 讞诇讜谉 讗诇讗 砖讬砖 讘讞爪专讜 讚拽诇 砖讘砖注讛 砖注讜诇讛 注诇讬讜 讗讜爪专 讝讛 谞专讗讛 讚讬讜 诪转讬专讗 讛讜讗 砖诪讗 讬注诇讛 讜讬专讗讛 讜讗驻讬诇讜 谞驻住拽 专讗砖讜 砖诇 讚拽诇 讝讛 讜讗讬谞讜 诪讜爪讬讗 驻讬专讜转 诪转讬专讗 讛讜讗 砖诪讗 讬注诇讛 诇砖诐 诇住讘讛 讗讞专转 讜讗驻讬诇讜 讛讬讛 讚拽诇 讝讛 砖诇讗 讘专砖讜转 讬砖专讗诇 讛讜讗讬诇 讜讛讜讗 讘诪拽讜诐 讛诪讜驻拽专 砖讻诇 讗讚诐 讬讻讜诇 诇注诇讜转 讘讜 专"诇 砖讗讬谞讜 讘专砖讜转 讙讜讬 讜诪"诪 讙讚讜诇讬 讛诪驻专砖讬诐 讻转讘讜 砖讗讬谉 讻诇 讗诇讜 注讜诪讚讬诐 讘诪拽讜诐 专砖讜转 讛专讘讬诐 讗诇讗 讘讬讜诐 讗讘诇 讘诇讬诇讛 爪专讬讱 诇讬砖谉 讘转讜讻讜 讜讗驻讬诇讜 讗诐 驻转讜讞 诇专砖讜转 讛专讘讬诐 讜注讜讚 讻转讘讜 砖诇讗 谞讗诪专讜 讛讚讘专讬诐 讗诇讗 讘砖讻诇 讛讬讬谉 谞专讗讛 诪砖诐 讛讗 讻诇 砖诇讗 谞专讗讛 讗诇讗 诪拽爪转 讛讬讬谉 诪讛 砖谞专讗讛 诪爪讬诇 讜诪讛 砖诇讗 谞专讗讛 诇讗 讛爪讬诇 讗驻讬诇讜 讘驻转讜讞 诇专砖讜转 讛专讘讬诐 讜讗讬谉 讛讚讘专讬诐 谞专讗讬谉 砖讛专讬 诪谉 讛住转诐 讗讬谉 讻诇 讬讬谉 砖讘讗讜爪专 谞专讗讛 讚专讱 讞诇讜谉 讜讗驻讬诇讜 讚专讱 驻转讞 砖讛专讬 讬砖 诪诪谞讜 讘爪讚讚讬诐 砖讘讘讬转 讜讗诇讜 讻谉 诇讗 谞砖诪讟 讘注诇 讛转诇诪讜讚 诪诇讛讝讻讬专讛 讜讗诐 诪驻谞讬 砖讗诪专讜 讘驻专拽 讗讞专讜谉 注' 讗' 讻诇 讚诇讛讚讬 讘讬讝注讗 砖专讬 讛专讬 讗讜转诐 讛讚讘专讬诐 讗诪讜专讬诐 讘砖谞讜讚注 砖谞讻谞住 讘讜讚讗讬 讜诇讗 注讜讚 讗诇讗 砖讛讚诇转 住讙专 讗讞专讬讜 讻诪讜 砖讛讜讝讻专 砖诐 讘驻讬专讜砖 讗讘诇 讘讝讜 驻转讞 驻转讜讞 砖讘专砖讜转 讛专讘讬诐 诪驻拽讬注 讗转 讛讗讬住讜专 诪爪讚 砖讛讬讗 诪驻讞讬讚转讜 注诇 讛讻谞讬住讛 讜讻谉 讗砖驻讛 讜讞诇讜谉 讜讚拽诇 讜讛讜讗讬诇 讜注诇 讛讻谞讬住讛 注爪诪讛 讗谞讜 讚谞讬谉 谞讬爪诇 讛讻诇 讜讻谉 驻讬专砖讜讛 讞讻诪讬 讛讗讞专讜谞讬诐 讜讛谉 讛谉 讛讚讘专讬诐:



诪讛 砖拽专讗谞讜 讘诪砖谞讛 砖讬讻讜转 讘讘讬转 讻砖讛讘讬转 砖诇 讙讜讬 讜讛砖讗讬诇讜 讗讜 讛砖讻讬专讜 诇讬砖专讗诇 诇讗 住讜祝 讚讘专 讘砖讗诇讛 讜砖讻讬专讜转 讗诇讗 讗祝 诪讻专讜 诇讜 注讻砖讜 讛讜讗讬诇 讜砖诇讜 讛讬转讛 讜诪拽专讜讘 诪讻专讛 砖讬讻讜转 讬砖 诇讜 讘讛 砖讗讚诐 注砖讜讬 诇讛讻谞住 诇专讗讜转 诪讛 砖诪讻专 诇讛砖讘讬讞 讗转 诪拽讞讜 讜讗讬谉 讚专讱 讛诇讜拽讞讬诐 诇讛拽驻讬讚 讘讻讱 讜诇讗 注讜讚 讗诇讗 砖讛讚讘专 注专讘 讗爪诇诐 讜讬砖 讗讜诪专讬诐 讚讜拽讗 讻砖讛讜讗 讘讗讜转讛 讞爪专 砖讛讜讗 讚专 讘讛 讜讛讜讗 砖讗诪专 讘讬转 讘讞爪专讜 砖诇 讙讜讬 讜诇讗 住讜祝 讚讘专 诇讚注转诐 讘诪讻讬专讛 讗诇讗 讗祝 讘砖讗诇讛 讜砖讻讬专讜转 诇诪讚谞讜 诪"诪 砖讗讞讚 讛诇讜拽讞 讜讗讞讚 讛砖讜讻专 讜讗讞讚 讛砖讜讗诇 讘讬转 讘讞爪专讜 砖诇 讙讜讬 讜诪诇讗讛讜 讬讬谉 砖诇讜 砖讛讜讗 拽专讜讬 砖讬讻讜转 讘讬转 讜诇讗 砖讬讻讜转 讬讬谉 讜讗诐 讬砖专讗诇 讚专 讘讗讜转讛 讞爪专 诪讜转专 讘讻诇 注谞讬谉 讗祝 讘诇讗 诪驻转讞 讜讞讜转诐 讗驻讬诇讜 讛讬讛 讛讙讜讬 讚专 讘讞爪专 讙诐 讻谉 砖讛专讬 讗驻讬诇讜 讛讬讛 砖诇 讙讜讬 诇讙诪专讬 讛讚讬谉 讻谉 讛讜讗讬诇 讜讬砖专讗诇 讚专 砖诐 讜讗讬谞讜 讬讜讚注 砖诪驻诇讬讙:





转讜住驻讜转 专讬"讚 (诪讛讚讜专讛 拽诪讗)

驻讬住拽讗 讛诪讟讛专 讬讬谞讜 砖诇 谞讻专讬 讜谞讜转谞讜 讘专砖讜转讜 讘讘讬转 砖驻转讜讞 诇专讛"专 讘注讬专 砖讬砖 讘讛 讙讜讬诐 讜讬砖专讗诇 诪讜转专 讘注讬专 砖讻讜诇讛 讙讜讬诐 讗住讜专 注讚 砖讬讜砖讬讘 砖讜诪专 驻讬' 诪讚转谞讬 讘住讬驻讗 讜讛诇讛 讻讜转讘 诇讬 砖谞转拽讘诇转讬 诪诪讱 诪注讜转 诪讻诇诇 讚专讬砖讗 讚诇讗 讻转讘 诇讬' 讗诇讗 讗讬谞讜 诪谞讬讞讜 诇讬讟讜诇 讬讬谞讜 注讚 砖讬驻专注谞讜 讜讛讬诇讻讱 讻讬讜谉 砖讬讬谞讜 砖诇 讙讜讬 讛讜讗 讗讬谞讜 诪讜转专 注讚 砖讬讛讗 讘讬转讜 驻转讜讞 诇专讛"专 讜讬讛讬讜 讬砖专讗诇 讚专讬诐 砖诐 讗讘诇 讗诐 讗讬谉 讘讬转讜 驻转讜讞 诇专讛"专 讗讜 讘注讬专 砖讻讜诇讛 讙讜讬诐 讗注"驻 砖诪驻转讞 讜讞讜转诐 讘讬讚讜 讗住讜专 注讚 砖讬讜砖讬讘 砖讜诪专 砖讻讬讜谉 砖讛讬讬谉 讛讜讗 砖诇 讙讜讬 讜讗讬谞讜 谞转驻砖 注诇讬讜 讻讙专讘 讟专讞 谞驻砖讬' 讜诪讝讬讬谉 讜讗讬谞讜 谞讬转专 讗诇讗 注讚 讚讗讬讻讗 转专转讬 诪驻转讞 讜讞讜转诐 讜讬讛讬' 讘讬转讜 驻转讜讞 诇专讛"专 讜讬砖专讗诇 讚专讬诐 砖诐 讘讗讜转讛 讛注讬专 讗祝 注诇 驻讬 砖讗讬谉 诪驻转讞 讜讞讜转诐 讘讬讚讜 诪讜转专 讜讗讬谞讜 谞"诇 讚讘专 讝讛 讻诇诇 砖讗诐 讗讬谉 诪驻转讞 讜讞讜转诐 讘讬讚 讬砖专讗诇 讛讬讗讱 谞讜讻诇 诇讛转讬专讜 讘注讘讜专 砖讘讬转讜 驻转讜讞 诇专讛"专 讜讛讗 转谞谉 讘驻讬专拽讗 讚诇拽诪谉 讛诪谞讬讞 谞讻专讬 讘讞谞讜转讜 讗注"驻 砖讛讜讗 讬讜爪讗 讜谞讻谞住 诪讜转专 讜讗诐 诪讜讚讬注讜 砖讛讜讗 诪驻诇讬讙 讻讚讬 砖讬驻转讞 讜讬讙讜祝 讜转讬讙讜讘 讛砖转讗 讘讬讬谉 砖诇 讬砖专讗诇 砖讛讜讗 谞转驻砖 注诇讬讜 讻讙专讘 讗住讜专 讘诇讗 砖讜诪专 讘讬讬谞讜 砖诇 讙讜讬 诇讗 讻诇 砖讻谉. 讗诇讗 讜讚讗讬 诪转谞讬转谉 讘诪驻转讞 讜讞讜转诐 讘讬讚 讬砖专讗诇 拽诪讬讬专讬 讜转讜 讚拽讗 诪转诪讛 转诇诪讜讚讗 讜讛讗 讗讬讻讗 专讜讻诇讬谉 讛诪讞讝讬专讬谉 讘注讬讬专讜转 讜讗讬 讘诇讗 诪驻转讞 讜讞讜转诐 讘讬讚 讬砖专讗诇 讛讬讻讬 讛讜讛 诪拽讬诇谞谉 讻讜诇讬 讛讗讬 诇诪讬住诪讱 - 讗专讜讻诇讬谉 讗"讜 讘诪驻转讞 讜讞讜转诐 讘讬讚 讬砖专讗诇 注住讬拽讬' 讻讚诪驻专砖 诇拽诪谉 讘讘专讬讬转讗 讜诪转谞讬' 讚诇讗 转谞讗 诇讬' 讘驻讬专讜砖 诪砖讜诐 讚诇讗 爪专讬讱 诇诪讬转谞讬讬' 讚诪讬诇转讗 驻砖讬讟讜转讗 讛讬讗 讚爪专讬讱 诪驻转讞 讜讞讜转诐 讘讬讚 讬砖专讗诇 讗驻讬诇讜 讘讬讬谉 讬砖专讗诇 讻"砖 讘讬讬谞讜 砖诇 讙讜讬: 



讛诪讟讛专 讬讬谞讜 砖诇 谞讻专讬 讜谞讜转谞讜 讘专砖讜转讜 讜讛诇讛 讻讜转讘 诇讜 砖谞转拽讘诇转讬 诪诪讱 诪注讜转 诪讜转专 驻讬' 讗注"驻 砖讛讬讬谉 讛讜讗 砖诇 谞讻专讬 讻讬讜谉 砖讬讻讜诇 讬砖专讗诇 诇讬讟讜诇 讗讜转讜 讜讗讬谉 讛讙讜讬 诪注讻讘讜 讘砖讘讬诇 讛诪注讜转 砖讛专讬 讻转讘 诇讜 砖谞转拽讘诇转讬 诪诪讱 诪注讜转 讛讜"诇 讻讬讬谞讜 砖诇 讬砖专讗诇 砖转驻拽讬讚讜 讘专砖讜转讜 砖诇 讙讜讬 讜讛讬诇讻讱 讗注"驻 砖讗讬谉 讘讬转讜 驻转讜讞 诇专讛"专 讜讗讬谉 讬砖专讗诇 讚专讬诐 讘讗讜转讛 讛注讬专 诪讜转专 讗讘诇 诪讬讛讜 爪专讬讱 砖讬讛讗 诪驻转讞 讜讞讜转 讘讬讚 讬砖专讗诇 讚讘诇讗"讛 讘诪讗讬 诪砖转专讬 讜讛讻讬 诪驻专砖 诇拽诪谉 讘讘专讬讬转讗 讜转谞讗 诇讗 讗讬爪讟专讬讱 诇讬' 诇诪转谞讬' 讻讚驻专讬砖讬转 讜讞讬诇拽 讛转谞讗 讘讬谉 讬讬谞讜 砖诇 讙讜讬 诇讬讬谞讜 砖诇 讬砖专讗诇 讚专讬砖讗 讚诪讬讬专讬 讘讬讬谞讜 砖诇 讙讜讬 讗讬谞讜  [讜诪讜转专] 讘诪驻转讞 讜讞讜转诐 讘讬讚 讬砖专讗诇 注讚 砖讬讛讗 讘讬转讜 驻转讜讞 诇专讛"专 讜讬砖专讗诇 讚专讬诐 讘讗讜转讛 讛注讬专. 讜讗诐 讗讬谉 讘讬转讜 驻转讜讞 诇专讛"专 讗讜 讗诐 讗讬谉 讬砖专讗诇 讚专讬诐 砖诐 讗住讜专 注讚 砖讬讜砖讬讘 砖讜诪专 讜住讬驻讗 讚诪讬讬专讬 讘讬讬谞讜 砖诇 讬砖专讗诇 诪讜转专 讘诪驻转讞 讜讞讜转诐 讘讬讚 讬砖专讗诇 讘诇讘讚 讗注"驻 砖讗讬谉 讬砖专讗诇 讚专讬诐 讘讗讜转' 讛注讬专. 讜讛诪讜专讛 驻讬专砖 讘住讬驻讗 诪讜转专 讗诐 讘讬转讜 驻转讜讞 讛讬讗 诇专讛"专 讻讚驻专讬砖讬转 诇注讬诇. 讜讗讬谞讜 谞专讗讛 诇讬 讚讗"讻 诪讛 讞讜诇讜拽 讬砖 讘讬谉 专讬砖讗 讚诇讗 讻转讘 诇讬讛 讛转拽讘诇转讬 讜讘讬谉 住讜驻讗 讚讻转讘 诇讬' 讛转拽讘诇转讬. 讜转讜 讚拽转谞讬 住讬驻讗 讗讘诇 讗诐 专讜爪讛 讬砖专讗诇 诇讬讟诇讜 讗讬谞讜 诪谞讬讞讜 注讚 砖讬转谉 诇讜 诪注讜转讬讜 讝讛 讛讬' 诪注砖讛 讜讗住专讜 讞讻诪讬诐 讜讗讬 讻砖讘讬转讜 驻转讜讞 诇专讛"专 注住讬拽讬' 讗诪讗讬 讗住专讜 讞讻诪讬诐 讜讛讗 转谞谉 专讬砖讗 讚诪讜转专 讗"讜 讻砖讗讬谉 讘讬转讜 驻转讜讞 诇专讛"专 注住拽讬' 讜诪砖"讛 讗住讜专 讚讬讬谞讜 砖诇 讙讜讬 讘专砖讜转讜 砖诇 讙讜讬 诇讗 住讙讬 讘讞讜转诐 讜诪驻转讞 讘讬讚 讬砖专讗诇 讘诇讘讚 注讚 砖讬讛讗 讘讬转 讛住诪讜讱 诇专砖讜转 讛专讘讬 讜讬砖专讗诇 讚专讬诐 砖诐 讗讜 砖讬讜砖讬讘 砖讜诪专. 讜住讬驻讗 诇"爪 诪讬讚讬 讚诪专讬砖讗 砖诪注讬谞谉 诇讛 讚讗讬谞讜 诪讜转专 讗诇讗 讘讘讬转 讛驻转讜讞 诇专讛"专 讜注讬专 砖讬砖 讘讛 讙讜讬诐 讜讬砖专讗诇 讜诇讗 转谞讬讗 讗诇讗 诇讗砖诪注讬谞讬谉 诪注砖讛 砖讛讬' 讘讘讬转 砖讗谉 讜讗住专讜 讞讻诪讬诐. 讗"谞 专讬砖讗 诪讬讬专讬 讘讬讬谞讜 砖诇 谞讻专讬 诪诪砖 讜住讬驻讗 诪讬讬专讬 讘讬讬谞讜 砖诇 讬砖专讗诇 讗诇讗 砖讛谞讻专讬 转讜驻砖讜 讘注讘讜专 诪注讜转讬讜: 转"专 讗讞讚 讛诇讜拽讞 讜讗讞讚 讛砖讜讻专 讘讬转 讘讞爪专讜 砖诇 谞讻专讬 讜诪讬诇讗讛讜 讬讬谉. 驻讬' 讬讬谞讜 砖诇 讬砖专讗诇 讜讬砖专讗诇 讚专 讘讗讜转讜 讞爪专 诪讜转专 讜讗注"驻 砖讗讬谉 诪驻转讞 讜讞讜转诐 讘讬讚讜 讘讞爪专 讗讞专转 诪讜转专 讜讛讬讗 砖讬讛讗 诪驻转讞 讜讞讜转诐 讘讬讚讜. 驻讬' 讛讬讬谞讜 诪转谞讬' 讚讻转讘 诇讜 讛转拽讘诇转讬 讚讛"诇 讬讬谞讜 砖诇 讬砖专讗诇. 讚讻讬讜谉 讚讬讬谉 讬砖专讗诇 讛讜讗 住讙讬 诇讬' 讘讞讜转诐 讜诪驻转讞 讘讬讚讜 讚讻讬讜谉 讚谞转驻砖 注诇讬讜 讻讙谞讘 诇讗 讟专讞 讜诪讝讬讬祝 讜讗讬谞讜 爪专讬讱 讘讬转 讛驻转讜讞 诇专讛"专 讗讜 砖讜诪专 讜讛讗讬 转"拽 讚讘专讬讬转讗 讛讜讗 转谞讗 讚诪转谞讬'. 讬讬谞讜 砖诇 讙讜讬 讘专砖讜转讜 砖诇 讙讜讬 讜讬砖专讗诇 讚专 讘讗讜转讜 讞爪专 诪讜转专 讜讗注"驻 砖讗讬谉 诪驻转讞 讜讞讜转诐 讘讬讚讜. 讻讚讗诪专 诇讬' 专' 讬讜讞谞谉 诇转谞讗 讘讞爪专 讗讞专转 讗住讜专 讗注"驻 砖诪驻转讞 讜讞讜转诐 讘讬讚讜 驻讬' 讻讬 专讬砖讗 讚诪转谞讬' 讚讗住讜专 注讚 砖讬讛讬' 讘讬转讜 驻转讜讞 诇专讛"专 讜讬讛讬讜 讬砖专讗诇 讚专讬诐 砖诐 讗讜 砖讬讜砖讬讘 砖讜诪专 讜讞讻"讗 诇注讜诇诐 讗住讜专 注讚 砖讬讜砖讬讘 砖讜诪专 讻讜' 驻讬' 讗讜拽讜诪谞讗 讚讗讬讬谞讜 砖诇 讬砖专讗诇 讘专砖讜转讜 砖诇 讙讜讬 讜讗讬谉 讬砖专讗诇 讚专 讘讗讜转讜 讞爪专 驻诇讬讙讬 讚转"拽 砖专讬 诇讬' 讘诪驻转讞 讜讞讜转诐 讘讬讚 讬砖专讗诇 讘诇讘讚 讜讞讻诪讬诐 讗住专讬 注讚 砖讬讜砖讬讘 砖讜诪专 讚诇"砖 诇讛讜 诇讞讻诪讬诐 讘讬谉 讬讬谉 砖诇 讙讜讬 讘讬谉 讬讬谞讜 砖诇 讬砖专讗诇 讚讘讻讜诇讛讜 诪爪专讻讬 砖讜诪专 讜诇讗 住讙讬 讘诪驻转讞 讜讞讜转诐 讘讬讚 讬砖专讗诇 讜讛谞讬 讞讻诪讬诐 讛谉 讞讻诪讬诐 讚驻诇讬讙讬 注诇 专"讗. 讜讻讱 讗诪专 专讘 讬爪讞拽 诪驻讗住 讝爪讜拽"诇 讜拽讬"诇 讻转"拽 讚拽讗讬 讻专"讗 讚诇讗 讞讬讬砖 诇讝讬讜驻讗 讜讻讱 诪爪讗转讬 砖专讘讬' 爪诪讞 讙讗讜谉 讝爪讜拽"诇 驻讬专砖 讻诇 讛诪砖谞讛 讘讬谉 专讬砖讗 讜讘讬谉 住讬驻讗 讻砖诪驻转讞 讜讞讜转诐 讘讬讚 讬砖专讗诇. 讜讻讘专 讗讬驻住拽讗 讛讬诇讻转讗 讻专"讗. 讜讬讬谞讜 砖诇 讬砖专讗诇 讘专砖讜转讜 砖诇 讙讜讬. 讜诪驻转讞 讜讞讜转诐 讘讬讚 讬砖专讗诇 诪讜转专 讗讘诇 诪讬讛讜 爪专讬讱 讞讜转诐 讘转讜讱 讞讜转诐 讻讚讗诪专谉 讘驻' 讗讬谉 诪注诪讬讚讬谉 讗讘诇 讬讬谞讜 砖诇 讙讜讬 讘专砖讜转讜 砖诇 讙讜讬 诇讬讻讗 诪讗谉 讚驻诇讬讙 讚诇讗 住讙讬讗 讘诪驻转讞 讜讞讜转诐 讘讬讚 讬砖专讗诇 注讚 砖讬讜砖讬讘 砖讜诪专 讜讛讬诇讻讱 讝讛 砖专讙讬诇讬诐 讛讙讜讬诐 诇拽谞讜转 讬讬谉 诪谉 讛讬讛讜讚讬诐 讜讞讜转诪讬谉 讗讜转讜 讜诪讜诇讬讻讬诐 讗讜转讜 诪诪拽讜诐 诇诪拽讜诐 讜诪讜讻专讬谉 讗讜转讜 诇讬砖专讗诇 讗讬住讜专 讙讚讜诇 讛讜讗 讜讗讬谉 诇讛爪讬专讜 讘砖讜诐 驻谞讬诐 砖讘注讜诇诐 讚讻讬讜谉 讚讻讬讜谉 讚讛讬讬谉 讛讜讗 砖诇讛诐 讜讗讬谞讜 谞转驻砖 注诇讬讜 讻讙谞讘 诇讗 住诪讻讬' 讗讞讜转诐 讜讞讬讬砖讬' 诇讝讬讜驻讗 讜讗讬谉 转谞讗 砖诪转讬专 讚讘专 讝讛 讚注讚 讻讗谉 诇"驻 讗诇讗 讘讬讬谉 讬砖专讗诇 讗讘诇 讘讬讬谉 讛讙讜讬诐 诇讬讻讗 诪讗谉 讚驻诇讬讙 讚诇讗 住诪讻讬' 讗讞讜转诐 讜爪专讬讱 砖讜诪专: 



驻专拽 讛砖讜讻专 





诪讛专砖"讗 - 讞讬讚讜砖讬 讛诇讻讜转

讘讚"讛 讛诪讟讛专 讬讬谞讜 讻讜' 讘注讬专 砖讻讜诇讛 注讜讘讚讬 讻讜讻讘讬诐 讗住讜专 讜讗祝 讘驻转讞 驻转讜讞 讻讬讜谉 砖讗讬谉 讻讗谉 诪驻转讞 讻讜' 注讻"诇 讗讘诇 讘诪驻转讞 讜讞讜转诐 讗驻讬诇讜 讘注讬专 砖讻讜诇讛 注讜讘讚讬 讻讜讻讘讬诐 讜讗驻讬诇讜 讗讬谉 驻转讞 驻转讜讞 诪讜转专 讜讚拽转谞讬 讘讞爪专 讗讞专转 诪讜转专 诇讗讜 讚讜拽讗 讗诇讗 讚讞爪专 讗讞专转 讛讜讬 讻注讬专 砖讻讜诇讛 注讜讘讚讬 讻讜讻讘讬诐 讻讬讜谉 砖讗讬谉 驻转讜讞 诇专讛"专 讻诪"砖 讛转讜住驻讜转 诇拽诪谉 讜讚讜"拽:


讘讗"讚 砖讻讜诇讛 注讜讘讚讬 讻讜讻讘讬诐 讗讬 讛驻拽讬讚讜 讻讜' 诪诪拽讜诐 讛讝讜诇 诇诪拽讜诐 讻讜' 讻爪"诇:


讘讗"讚 讚讛"驻 讘注讬专 砖讻讜诇讛 注讜讘讚讬 讻讜讻讘讬诐 讗住讜专 讗祝 讘讬砖 诪驻转讞 讜讞讜转诐 讜注诇讛 诪驻专砖 讗讬谉 讛砖讜诪专 讻讜' 注讻"诇 谞专讗讛 诇驻专砖 讚讘专讬讛诐 讚专"诇 讚讛讛讬讗 讚讗讬谉 讛砖讜诪专 爪专讬讱 讻讜' 讗讬谞讜 驻讬专讜砖讗 讚专讬砖讗 讘注讬专 砖讬砖 讘讛 注讜讘讚讬 讻讜讻讘讬诐 讜讬砖专讗诇讬诐 诪讜转专 讚讛讛讬讗 讗讬讬专讬 讚讜拽讗 讘诪驻转讞 讜讞讜转诐 讗诇讗 讗讛讗 讚拽转谞讬 讘注讬专 砖讻讜诇讛 注讜讘讚讬 讻讜讻讘讬诐 讗住讜专 讗祝 讘诪驻转讞 讜讞讜转诐 讜诪讬讛讜 讗讬讬专讬 谞诪讬 诪讻诇 砖讻谉 讚讗住讜专 讘诇讗 诪驻转讞 讜讞讜转诐 讜注诇讛 诪驻专砖 讘讻诇 讛谞讱 讙讜讜谞讬 讚拽转谞讬 讗住讜专 讘讬讜砖讘 讜诪砖诪专 诪讜转专 讜讗讬谉 讛砖讜诪专 讻讜' 讚讛砖转讗 讛讗讬 讛讬转专讗 讗讬讬专讬 讗祝 讘诇讗 诪驻转讞 讜讞讜转诐 讜讬讜转专 谞专讗讛 诇讛讙讬讛 讘讚讘专讬讛诐 讗祝 讘讬砖 诪驻转讞 讜讞讜转诐 注讚 砖讬砖讘 讜诪砖诪专 讜注诇讛 诪驻专砖 讗讬谉 讛砖讜诪专 讜讻讜' 讜专爪讛 诇讜诪专 讚注讚 砖讬砖讘 讜诪砖诪专 讜讚讗讬 讚讛讬讬谞讜 砖讜诪专 讙诪讜专 讗祝 讘诇讗 诪驻转讞 讜讞讜转诐 讜诪砖诪注 砖讘讗 诇驻专砖 讚讬讜爪讗 讜谞讻谞住 讞砖讬讘 讻砖讜诪专 讙诪讜专 讜讛讬讬谞讜 砖讜诪专 讚专讬砖讗 讻驻讬专讜砖 讝讛 诪讜讻讬讞讬谉 讚讘专讬 讛转讜住驻讜转 讘驻专拽 拽诪讗 讚讞讜诇讬谉 讗拽讜砖讬讗 讗讞专转 砖诐 讜注"砖:





诪讛专"诐

讚"讛 讛诪讟讛专 讬讬谞讜 砖诇 注讜讘讚 讻讜讻讘讬诐 讜讻讜' 讜讗"转 讛讬讗讱 谞讜讻讬讞 诪诪转谞讬转讬谉 讜讻讜' 讜讬"诇 讚讛"驻 讘注讬专 砖讻讜诇讛 注讜讘讚讬 讻讜讻讘讬诐 讗住讜专 注讚 砖讬砖讘 讜诪砖诪专 讜注诇讛 诪驻专砖 讗讬谉 讛砖讜诪专 爪专讬讱 讜讻讜' 讗注"驻 砖讬讜爪讗 讜谞讻谞住 讻爪"诇 讜专"诇 讚诪讚拽转谞讬 注讚 砖讬砖讘 讜诪砖诪专 砖讝讛讜 砖讜诪专 讙诪讜专 讜驻砖讬讟' 讛讬讻讗 砖讬砖 讻讗谉 砖讜诪专 讜专讜讗讛 砖诇讗 谞讙注 讘讜 注讜讘讚 讻讜讻讘讬诐 诪讜转专 诇讻转讞诇讛 讗驻讬诇讜 讘诇讬 砖讜诐 诪驻转讞 讜讞讜转诐 讜注诇讛 拽讗 诪驻专砖 讗讬谉 讛砖讜诪专 讜讻讜' 讗诇讗 讗注"驻 砖讬讜爪讗 讜谞讻谞住. 专"诇 砖讬讜爪讗 讜谞讻谞住 讛讜讬 讻诪讜 砖讜诪专 讙诪讜专 诪讻诇诇 讚讘讬讜爪讗 讜谞讻谞住 谞诪讬 诪讜转专 讗驻讬诇讜 诇讻转讞诇讛 [讗驻讬诇讜] 讘诇讗 诪驻转讞 讜讞讜转诐 讜讚讜"拽:





专砖"砖

专砖"讬 讚"讛 讗讘诇 讗诐 专讜爪讛. 讚住讘专 讗讬 讞讝讜 诇讗 诪驻住讬讚谞讗 讻讜'. 讛诇砖讜谉 转诪讜讛 讚讜讚讗讬 讬驻住讬讚 诪诇诪讻讜专 讬讬谞讜 讜讻讚讗讬转讗 讘转讜住'. 讜诇砖讜谉 讛专注"讘 讘讝讛 诪讻讜讜谉 讬讜转专:





讞讬讚讜砖讬 讞转"住

讛诪讟讛专 讬讬谞讜 砖诇 谞讻专讬 讜谞讜转谞讜 讘专砖讜转讜 讜讻讜' 注讬讬谉 诇砖讜谉 专诪讘"诐 驻讬"讙 诪诪"讗 讛诇' 讛' 讗砖专 讝"诇 讛讬' 讬讬谉 讝讛 讛讟讛讜专 诪讜谞讞 讘专讛"专 讗讜 讘讘讬转 讛驻转讜讞 诇专讛"专 讜讬砖专讗诇 讛讜诇讻讬诐 讜砖讘讬诐 诪讜转专 砖注讚讬讬谉 诇讗 谞讻谞住 诇专砖讜转 讛讙讜讬 注讻"诇 诇砖讜谉 讝讛 砖注讚讬讬谉 诇讗 谞讻谞住 诇专砖讜转 讛讙讜讬 讛讜讗 讬转专 讜讗讬谉 诇讜 诪讜讘谉 讗砖专 注"讻 谞"诇 讚讛专诪讘"诐 讚拽讚拽 讘诇砖讜谉 诪砖谞转讬谞讜 转谞谉 讜谞讜转谞讜 讘专砖讜转 讛讙讜讬 诪砖诪注 砖讟讬讛专讜 讞讜抓 诇专砖讜转讜 砖诇 讙讜讬 讜讛讚专 谞讜转谞讜 诇专砖讜转讜 讜讗诇讜 讘讘专讬讬转讗 讘讙诪' 转谞讬' 住转诐 讛诪讟讛专 讬讬谞讜 讘专砖讜转讜 砖诇 讙讜讬 诪砖诪注 诪注讬拽专讗 讛讬' 讘专砖讜转讜 砖诇 讙讜讬 注"讻 住"诇 诇专诪讘"诐 诇讞诇拽 讘诪讟讛专 讬讬谞讜 讘专砖讜转讜 砖诇 讙讜讬 谞拽专讗 注诇讬讜 砖诐 讬讬谉 讙讜讬 诇讗 诪讛谞讬 诪驻转讞 讜讞讜转诐 讜诇讗 驻转讞 驻转讜讞 诇专讛"专 讻讬讜谉 砖谞拽专讗 注诇讬讜 砖诐 讬讬谞讜 砖诇 讙讜讬, 讗讘诇 讛诪讟讛专 讬讬谞讜 砖诇 讙讜讬 讞讜抓 诇讘讬转讜 讜诪讜谞讞 讘专讛"专 讗讬谞讜 讘讻诇诇 讬讬谉 讙讜讬 讜诪讛谞讬 诪驻转讞 讜讞讜转诐 讜讗驻讬' 讻砖谞讜转谞讜 讗讞"讻 讘讘讬转讜 砖诇 讙讜讬 讻诇 讝诪谉 砖驻转讞 驻转讜讞 诇专讛"专 砖讬砖专讗诇讬诐 诪爪讜讬讬诐 讗讜 专讜讻诇讬' 讜讞诇讜谉 讜讚拽诇 讻诇 讝诪谉 砖讗' 诪讛诐 诪爪讜讬 注讚讬讬谉 诇讗 谞拽专讗 讬讬谞讜 砖诇 讙讜讬 讻讬讜谉 砖转讞诇转 注砖讬讬转讜 诇讗 讛讬' 讘专砖讜转讜 砖诇 讙讜讬 讜讙诐 注转讛 注讚讬讬谉 注讬谉 讬砖专讗诇 拽爪转 注诇讬讜 讜诪讛谞讬 诪驻转讞 讜讞讜转诐 讜诪讝讛 诪讬讬专讬 诪砖谞转讬谞讜 诪砖讜"讛 转谞谉 讜谞讜转谞讜 讘专砖讜转讜 砖诇 讙讜讬 讜拽"诇:


讘讘讬转 驻转讞 驻转讜讞 诇专讛"专 注转讜住' 专"转 讛专讘讛 诇讛拽砖讜转 讗驻讬专砖"讬 讜讛讬讬谞讜 诇砖讬讟转 转讜住' 讚住"诇 诇注讬诇 诇"讗 注"讗 讚"讛 讜转专讜讬讬讛讜 讜讻讜' 讚住"诇 诇专"讗 讚讛诇讻转讗 讻讜讜转讬' 住讙讬 诇讬 讘讞讚讗 讗讜 诪驻转讞 讗讜 讞讜转诐 讜讻谉 诪驻转讞 讜讞讜转诐 讛讬讬谞讜 讗讜 诪驻转讞 讗讜 讞讜转诐 讜讻讬讜谉 讚住"诇 诇专砖"讬 讚诪砖谞转讬谞讜 讘诇讗 诪驻转讞 讜讞讜转诐 专"诇 讗驻讬' 讞讚 诪讬谞讬讬讛讜 诇讬讻讗 讗"讻 拽砖讛 拽讜砖讬讜转讬讜 砖诇 专"转 讗讚专砖"讬 讗讘诇 讘讗诪转 住"诇 诇专"讗 诪驻转讞 讜讞讜转诐 讘注讬' 讻讚注转 讛专诪讘"诐 讜讻诪讛 驻讜住拽讬诐 讜谞讛讬 讚诪砖谞转讬谞讜 诪讬讬专讬 讘诇讗 转专讜讜讬讬讛讜 诪驻转讞 讜讞讜转诐 诪讚诇讗 讛讜讝讻专 讻谉 讘诪砖谞转讬谞讜 讻诪"砖 讛专"谉 诪讻诇 诪拽讜诐 诪驻转讞 讗讬讻讗 讜讝讛 讗讬谉 爪专讬讱 诇讛讝讻讬专 讘诪砖谞转讬谞讜 讚讗讬讻讗 诪驻转讞 讚讗讟讜 讘砖讜驻讟谞讬 注住拽讬' 砖讬谞讜讞 讬讬谞讜 讘诇讬 诪驻转讞 讜讻谉 诪砖诪注 诪诇砖讜谉 专砖"讬 诇注讬诇 诇"讗 注"讗 讚"讛 砖讬讬讞讚 诇讜 拽专谉 讝讜讬讜转 注"砖 讜讻谉 诪砖诪注 诇讛讚讬' 诪诇砖讜谉 专砖"讬 住' 注"讘 讚"讛 诪讜转专 讗诐 讬砖 诇讜 诪驻转讞 讗讜 讞讜转诐 讜讻讜' 注"砖 讜讻"讻 专讬讟讘"讗 讘砖诪注转讬谉 注"砖 专砖"讬 注"砖 讜诪讚讗讬讬专讬 诪砖谞转讬谞讜 讘讬砖 诪驻转讞 讗"讻 爪专讬讱 诇讝讬讬祝 讛诪驻转讞 砖讜讘 诇讗 拽砖讛 拽讜砖讬讜转 专"转, 讜诇专砖"讬 讙' 讚讬谞讬诐 讬砖 讘讬讬谞讜 砖诇 讬砖专讗诇 讗讜 砖讻' 讛转拽讘诇转讬 讜诪谞讬讞 诇讛讜爪讬讗 讛讬讬谉 讚讛讜讛 谞诪讬 讬讬谞讜 砖诇 讬砖专讗诇 讜讬砖 讘讝讛 讙' 讚讬谞讬诐 讗诐 诪讜谞讞 讘讘讬转讜 砖诇 讬砖专讗诇 讗驻讬' 讙讜讬 注讜诪讚 讘爪讚 讘讜专讜 诪讜转专 讜讻' 专讬讟讘"讗 讚讛讟注诐 讻讬讜谉 砖爪专讬讱 诇砖讜讞 讜诇讛砖驻讬诇 注爪诪讜 砖讬讙注 讘讬讬谉 砖讘讘讜专 讜诪讬专转转 讘讝讛 讜诇讗 谞讙注. 讘' 讬讬谞讜 砖诇 讬砖专讗诇 讘专砖讜转 讛讙讜讬 讜讗讬谉 驻转讞 驻转讜讞 诇专讛"专 讘注讬 诪驻转讞 讜讙诐 讞讜转诐. 讙' 讗诐 驻转讞 驻转讜讞 诇专讛"专 住讙讬 讘诪驻转讞 讘诇讬 讞讜转诐. 讜诇专"转 讬讬谞讜 砖诇 讙讜讬 讗讜 砖讬砖 诇讜 诪诇讜讛 注诇讬讜 讗注驻"讬 讚诪驻转讞 讜讞讜转诐 诇讗 诪讛谞讬 诪"诪 驻转讞 驻转讜讞 诇专讛"专 诪讛谞讬 讜注讬讬' 讘专"谉 砖讬讟转 讛专讗讘"讚 讚讘讬讬谞讜 砖诇 讙讜讬 住讙讬 讻砖讛讞讚专 砖讛讬讬谉 讘转讜讻讜 驻转讞讜 驻转讜讞 诇专讛"专 砖讗"讗 诇讙讜讬 诇讝讬讬祝 讛诪驻转讞 讜诇讻谞住 讗讗"讻 注讜诪讚 讘专讛"专 讜驻讜转讞 讛驻转讞 讜谞讻谞住 讜讘讬讬谞讜 砖诇 讬砖专讗诇 讗讜 砖讻' 讛转拽讘诇转讬 讜诪谞讬讞讜 诇讛讜爪讬讗讜 住讙讬 讘驻转讞 讛讞讚专 驻转讜讞 诇诪讘讜讬 讗驻讬' 砖讗讬谞讜 专讛"专 讙诪讜专 讜讘讛讗 诪讬讬专讬 讘住讬驻讗:


讗讬谉 讛砖讜诪专 爪专讬讱 诇讛讬讜转 讬讜砖讘 讜诪砖诪专 讜讛讬讬谞讜 讬砖专讗诇 讚专 讘转讜讻讜 讚拽转谞讬 讘讘专讬讬转讗 讚讛专讬 讝讛 讛讚专 讗讬谞谞讜 讬讜砖讘 讜诪砖诪专 讗诇讗 讬讜爪讗 讜谞讻谞住 讜诇讝讛 谞转讻讜讜谉 讛专诪讘"诐 驻讬"讝 讛诇' 讚' 讚讗讜转讜 讛讚专 讛讬讬谞讜 讛砖讜诪专 讛讬讜爪讗 讜谞讻谞住 讜专讗讘"讚 讛讘讬谉 讚爪专讬讱 转专转讬 讚专 讘转讜讻讜 讜讙诐 砖讜诪专 注"讻 讛砖讬讙 讜诇讬转讗 注"砖:


讘专讜讱 讗转讛 讗诇 专讜注讬, 讗砖专 注讝专转谞讬 讘驻专拽 专讘讬注讬, 讻讘讜讚讬 讜诪专讬诐 专讗砖讬 讬讛讬' 注诪讚讬. 讘讞讬讚讜砖讬 驻专拽 讞诪讬砖讬:








砖注专讬 转讜专转 讘讘诇

(住讗 专注"讗) 讚拽讗讝讬诇 诪讬谞讬讛 讜诪讬谞讬讛.鈥斪涀⒆欁� 讝讛 讘讘"拽 讬讞 讗.

